Mengapa Anda Perlu Minum Banyak Air Kosong? Ini Manfaatnya Untuk Kesihatan

Ia bukanlah satu misteri lagi bahawa ada banyak manfaat dan kebaikan minum air kosong. Dengan harga yang lebih murah berbanding air lain yang bergula, ia sememangnya harus menjadi minuman utama bagi setiap orang.

Ingin tahu apakah
kepentingan air kepada manusia
? Jom, baca artikel ini dengan lebih lanjut.

Untuk mendapatkan lebih banyak informasi tentang Kesihatan Urologi, anda boleh klik
di sini
.

5 manfaat dan kebaikan minum air kosong

1. Membantu mengekalkan keseimbangan cecair di dalam badan

60% daripada badan manusia terdiri daripada air. Ia memainkan pelbagai peranan termasuk membantu penghadaman, penyerapan nutrisi, peredaran darah, penghasilan air liur dan mengawal suhu badan.

Apabila badan anda
mengalami kekurangan air
, otak akan menghantar isyarat haus. Jika terlebih pula, air tersebut dibuang melalui air kencing, peluh dan pernafasan.

Tanpa air yang mencukupi, fungsi badan anda secara amnya boleh terganggu. Ini membuatkan anda
kurang cergas dan aktif
 serta tidak boleh memaksimakan tenaga sepanjang hari.

Kebaikan minum air kosong 2: Mengawal kalori

Tahukah anda berapa
bilangan kalori
 bagi segelas air kosong? Jawapannya adalah kosong. Sebanyak mana pun gelas yang anda ambil, kalori yang anda ambil tetap kosong.

Apa yang menariknya adalah apabila anda banyak minum, ia akan memberikan rasa kenyang tanpa menambah pengambilan kalori. Bahkan ia membantu anda mengurangkan pengambilan kalori daripada sumber yang lain.

Baca juga:

Bahaya Jika Kurang Minum Air Kosong, Tapi Kalau Terlebih Minum, Ini Yang Berlaku Pada Tubuh Anda

Gemar Minum Air Kosong? Tabiat Ini Juga Bahaya, Boleh Buat Kegagalan Jantung!

3. Memberikan otot yang sihat

Sel-sel otot yang tidak mengandungi kandungan air yang mencukupi akan mengecut. Ia membuatkan otot lebih cepat letih seterusnya menganggu fungsi serta prestasinya.

Oleh sebab itu, anda perlu mengambil air yang cukup semasa melakukan aktiviti fizikal untuk memastikan kecergasan otot kekal pada tahap maksimum.

Kebaikan minum air kosong 4: Kulit anda kelihatan lebih segar

Kulit anda mengandungi banyak air. Ia memberikan kesegaran dan
membuatkan kulit anda kelihatan muda
. Namun, jangan harapkan segala kedutan pada kulit anda akan hilang serta merta selepas minum 5 botol air.

Anda juga boleh gunakan pelembap untuk mengekalkan air pada kulit.

5. Membantu buah pinggang membuang toksin

Bahan toksin dibuang daripada badan melalui beberapa cara. Antaranya adalah oleh
buah pinggang melalui air kencing
. Cecair badan yang mencukupi membantu buah pinggang membuang toksin dengan lebih efisyen.

Bila air kencing anda berwarna cerah dan tidak berbau, ia adalah petanda anda mendapatkan air yang cukup. Sebaliknya jika kurang, air kencing akan
berwarna lebih gelap dan berbau.

Pengambilan air yang kurang juga mendedahkan anda kepada pembentukan batu karang di dalam buah pinggang.

Jadikan air kosong sebagai tabiat anda hari ini!


Penyakit HFMD dan Cacar Air: Apa Perbezaannya?

Kebanyakan ibu bapa mungkin tidak perasan atau peduli dengan keberadaan
ruam-ruam
sebagai HFMD simptom lalu menganggapnya ruam biasa sahaja.

Malah ada juga yang menganggapnya sebagai cacar air (chickenpox) walhal ia adalah sama sekali jenis penyakit yang berbeza.

Buat ibu bapa yang masih ragu-ragu akan perbezaan antara penyakit HFMD dengan cacar air, sila baca artikel ini untuk mengetahui mengenainya dengan lebih lanjut.

Untuk mendapatkan lebih banyak info tentang Keibubapaan, sila dapatkannya
di sini.

Apa beza penyakit HFMD dan cacar air?

Ya, jika dilihat daripada luarannya sahaja, ia mungkin kelihatan agak sama. Namun begitu, ibu bapa perlu berhati-hati kerana kedua-duanya adalah berbeza.

Apa Itu penyakit HFMD?

Penyakit tangan kaki dan mulut atau
HFMD berjangkit
 yang disebabkan oleh virus kumpulan enterovirus.

Jika dijangkiti, tekak dan tonsil akan mula timbul ulser kecil manakala tangan, kaki dan kawasan celah kangkang akan dijangkiti ruam dengan ciri-ciri vesikel (lepuhan kecil).

Biasanya penyakit ini sederhana sahaja dan ruam sembuh dalam masa 5 hingga 7 hari.

Sama ada
individu dewasa
 mahupun kanak-kanak boleh dijangkiti, tetapi kanak-kanak di bawah 5 tahun adalah paling mudah dijangkiti penyakit ini.

Apa itu cacar air?

Cacar air
atau chickenpox, juga dikenali sebagai varicella, adalah sejenis jangkitan virus yang mempengaruhi kulit dan membran mukus lantas menyebabkan ruam seperti lepuh pada seluruh badan dan muka.

 Ia akan menular kepada individu yang tidak pernah atau belum menghidapi cacar air atau tidak diberi vaksin untuk cacar air. Ia disebabkan oleh virus herpes yang biasa dipanggil virus varicella-zoster.

Virus ini akan menyebabkan cacar air semasa zaman kanak-kanak tetapi semasa dewasa pula ia akan
menyebabkan kayap
 (herpes zoster).

Kayap adalah lebih menyakitkan dan boleh menyebabkan komplikasi yang teruk.

Punca penyebaran HFMD simptom dan cacar air

Punca HFMD simptom:

Penyakit HFMD juga akan berlaku ekoran daripada jangkitan virus cuma ia adalah berpunca daripada virus yang berbeza.

Penyakit tangan kaki dan mulut
biasanya disebabkan oleh coxsackievirus A-16 daripada kumpulan Enterovirus.

Terdapat beberapa jenis enterovirus lain yang boleh menyebabkan simptom ini juga, tetapi ia kurang biasa.

Kanak-kanak biasanya dijangkiti virus daripada kanak-kanak lain dalam pola fecal-oral iaitu jangkitan diperoleh dari pendedahan kepada bahan buang kotoran atau rembesan mulut (hidung hidung,
air liur
, dll).

Tempoh inkubasi bagi penyakit ini biasanya adalah lima hari.

Cacar air:

Virus varicella-zoster (VZV) adalah penyebab berlakunya cacar air. Penyakit ini sangat menular iaitu lebih daripada 90% individu tidak imun akan mendapat cacar air selepas terdedah kepadanya.

VZV boleh berjangkit dengan sentuhan kulit ke kulit secara langsung dan melalui titisan pernafasan (contohnya,
batuk
, bersin) dari individu yang dijangkiti.

Walaupun tempoh inkubasi purata dari pendedahan virus kepada permulaan simptom adalah 12-14 hari, simptom mungkin muncul seawal 10 hari atau sehingga 21 hari selepas pendedahan kepada virus.

Kenali HFMD simptom & cacar air

Berikut antara perbezaan gejala bagi kedua-dua keadaan ini:

HFMD simptom:

Simptom awal penyakit HFMD termasuklah demam dan simptom umum ialah
selera makan berkurang
dan juga kesakitan.

Simptom ini biasanya berlaku satu hingga dua hari sebelum ruam seperti lepuh berkembang pada tangan, kaki, dan di dalam mulut.

Ruam pada mulanya akan muncul sebagai bintik merah kecil tetapi kemudian berkembang menjadi lepuh. Ia boleh timbul pada gusi, dalaman pipi dan lidah, dan pesakit mungkin mengadu sakit
mulut
 dan sakit tekak.

Cacar air:

Kanak-kanak yang sihat umumnya akan mengalami satu hingga dua hari demam,
sakit tekak
, dan sakit sekitar dua minggu selepas terdedah kepada VZV.

Dalam tempoh 24 jam dari simptom ini mula timbul, ruam akan mula berkembang pada belakang badan dan kemudian merebak selama tujuh hingga 10 hari ke muka,
lengan
, dan kaki.

Kulit lesi (tompok berjangkit seperti dalam suatu penyakit kulit) akan berkembang melalui evolusi yang boleh diramalkan dari bintik merah (papul) seperti
gigitan serangga
 kepada lepuh (vesicle), kemudian pustul (bintik merah bernanah), yang kemudiannya menjadi kudis.

Cecair vesicle dan pustular sangat tertumpu kepada zarah virus berjangkit.

Baca juga:

Antara perbezaan lain yang paling ketara mengenai kedua-dua penyakit ini adalah penyakit cacar air adalah lebih dikenali oleh
ibu bapa
 berbanding penyakit tangan kaki dan mulut.

Ini kerana ia mungkin adalah lebih biasa dijumpai dan dijangkiti oleh kanak-kanak di negara kita.

Sekiranya masih keliru dan sukar membezakan sama ada cacar air atau HFMD simptom segera berjumpa doktor untuk diagnosis dan rawatan lanjutan.


Osteoartritis. Apa Yang Perlu Anda Tahu?

Osteoartritis adalah penyakit sendi kronik paling kerap berlaku. Ia berlaku apabila tulang rawan antara dua permukaan tulang di dalam sendi menipis dan terhakis kerana kerap digunakan.

Walaupun boleh menjejaskan semua sendi pada tubuh, ia paling kerap melibatkan sendi lutut, pinggang, tulang belakang dan tangan.

Osteoartritis adalah sebahagian daripada proses penuaan

Semakin berumur, fungsi badan akan menjadi semakin berkurang. Begitu juga dengan sendi.

Selepas bertahun-tahun digunakan, tulang rawan yang berfungsi melincirkan pergeseran antara dua permukaan tulang di dalam sendi menipis. Dalam kes yang lebih parah, tulang rawan yang berbaki terlalu nipis sehingga dua permukaan tulang bergeser antara satu sama lain.

Osteoartritis adalah sebahagian daripada proses penuaan

Namun, osteoartritis juga mungkin disebabkan oleh faktor genetik, trauma atau peyakit-penyakit tertentu. Jika ia disebabkan oleh faktor ini, kebiasaannya berlaku pada umur yang lebih muda.

Warga emas mengadu sakit lutut mungkin disebabkan oleh osteoartritis

Rasa sakit pada lutut adalah kerana permukaan tulang di dalam sendi sudah tidak lagi dilitupi oleh tulang rawan. Permukaan tulang adalah sangat sensitif dan penuh dengan reseptor sakit. Jika berlaku pergeseran langsung pada tulang, tentunya ia menyakitkan.

Osteoartritis adalah antara penyakit utama warga emas

Cuba anda memukul bahagian keting pada kaki anda. Tentu sangat sakit kerana tulang (tibia) bahagian ini hanya dilitupi oleh kulit tanpa otot. Sebab itu, ia sangat sensitif.

Osteoartritis sangat kerap berlaku terutamanya dalam kalangan warga emas. Sakit lutut yang dialami oleh mak atau ayah anda mungkin adalah osteoartritis.

Osteoartritis mungkin berlaku lebih awal dalam sesetengah orang

Selain daripada faktor penuaan, ada juga faktor lain yang boleh menyumbang kepada keadaan ini, bahkan mempercepatkan proses penipisan tulang rawan.

Obesiti adalah antara faktor risiko utama osteoartritis

Antara faktor terbabit adalah:

Wanita. Walaupun tidak diketahui secara jelas mengapa, wanita lebih cenderung menghidap osteoartritis berbanding lelaki.

Obesiti. Berat badan berlebihan memberikan tekanan yang lebih ke atas sendi anda, khususnya lutut, pinggang dan tulang belakang. Tekanan yang banyak itu membuatkan sendi anda cepat rosak. Di samping itu, tisu lemak menghasilkan protein yang mungkin menyebabkan radang pada sendi.

Kecederaan sendi. Apa-apa kecederaan pada sendi meningkatkan risiko mendapat osteoartritis. Ia kerap berlaku dalam kalangan ahli sukan seperti
ACL koyak
.

Sesetengah pekerjaan yang memberikan tekanan pada sendi seperti doktor bedah yang perlu berdiri lama atau pekerjaan mengangkat barang-barang berat.

Genetik. Sesetengah orang mewarisi kecenderungan untuk menghidap osteoartritis.

Kecacatan tulang. Mereka yang dilahirkan dengan kecacatan tertentu pada tulang dan sendi cenderung mendapat osteoartritis.

Osteoartritis vs artritis reumatoid

Artritis reumatoid adalah sama-sekali berbeza dengan osteoartritis. Ia adalah penyakit autoimun dan bukan sahaja melibatkan sendi tetapi juga bahagian lain termasuk paru-paru, jantung, kulit dan buah pinggang.

Osteoartritis hanya menjejaskan sendi sahaja dan rawatannya lebih mudah berbanding artritis reumatoid yang memerlukan banyak jenis ubat.

Osteoartritis tidak boleh sembuh

Penyakit kronik ini adalah progresif dan tidak boleh sembuh. Namun, perkembangannya boleh diuruskan dan dilambatkan. Antara yang boleh dilakukan adalah:

Lakukan aktiviti fizikal. Walaupun bunyinya macam bertentangan, tetapi aktiviti fizikal terbukti membantu mengurangkan rasa sakit. Otot di sekeliling sendi yang terbabit akan menjadi lebih kuat seterusnya mengurangkan tekanan dan rasa sakit pada sendi.

Turunkan berat badan. Ini akan membantu mengurangkan tekanan ke atas sendi. Kurangkan kalori dan banyakkan senaman.

Regangkan otot. Senaman ini mampu menambah fleksibiliti dan mengurangkan rasa sakit.

Kadangkala, perubahan gaya hidup tidak mencukupi untuk mengawal simptom. Dalam kes seperti ini, ubat-ubatan atau mungkin pembedahan diperlukan.

Ubat-ubatan yang mungkin digunakan adalah:

Analgesik seperti acetaminophen atau opiods.

Ubat anti-radang bukan steroid (NSAIDs) seperti aspirin, ibuprofen atau naproxen.

Kortikosteroid melalui mulut atau suntikan ke dalam sendi.

Asid hyalunorik yang disuntik ke dalam sendi.

Ubat-ubatan seperti NSAIDs mungkin diperlukan untuk mengawal simptom osteoartritis

Osteoartritis adalah keadaan yang sangat biasa berlaku. Dengan perkembangan teknologi dan kajian terhadapnya, osteoartritis kini boleh diuruskan dengan lebih efisyen dan efektif melalui pelbagai pilihan rawatan yang tersedia.

Dapatkan nasihat dan rawatan profesional dengan kadar segera kerana ia mungkin mengakibatkan kehilangan upaya jika tidak diuruskan awal.


Nak Hamil Kena Tahu Bila Waktu Subur, Tapi Tahu Tak Tanda Subur Setiap Wanita Berbeza?

Tanda-tanda ovulasi wanita mungkin
berbeza bagi setiap individu
, ada juga yang tidak mengalami sebarang gejala ketika ia berlaku.

Selain itu, masa proses ovulasi berlaku juga berbeza. Sebilangan wanita berovulasi pada hari yang sama setiap bulan, manakala bagi yang lain mungkin hari ovulasinya berbeza setiap kitaran.

Proses ovulasi berlaku apabila perubahan hormon memberi isyarat kepada ovari untuk melepaskan telur yang sudah matang.

Bagi wanita dalam usia reproduktif tanpa sebarang masalah kesuburan berkaitan dengan hormon, ia biasanya berlaku setiap bulan mengikut kitaran haid.

Selain itu, tahukah anda bahawa ovulasi wanita kadangkala berlaku lebih daripada sekali dalam tempoh 1 bulan?

Proses ovulasi wanita biasanya berlaku sekitar 2 minggu sebelum tempoh anda bermula dan boleh berbeza-beza dari bulan ke bulan.

Mengenal pasti waktu ovulasi dapat membantu menentukan waktu anda paling subur.
Untuk hamil melalui hubungan seks
, anda perlu melakukannya dalam lingkungan waktu subur anda.

Semak kitaran haid dan waktu ovulasi anda dengan menggunakan Kalkulator Ovulasi, di sini.

Ketahui simptom-simptom ovulasi wanita

Simptom ovulasi wanita mungkin agak sukar untuk dikenal pasti kerana ia tidak berlaku pada setiap perempuan.

Bagaimanapun, perubahan fizikal tertentu akan dapat membantu anda mengenal pasti proses ovulasi.

Kesakitan ovulasi (
mittelschmerz
)

Sebilangan wanita mengalami rasa sakit yang sedikit pada ovari sebelum atau semasa ovulasi.

Kondisi ini disebut sebagai
mittelschmerz
, disebabkan oleh pertumbuhan folikel, yang memegang
telur yang matang
, kerana ia meregangkan permukaan ovari.

Sensasi ini kadangkala digambarkan sebagai
twinge
 atau
pop
. Ia dapat dirasakan pada ovari, dan mungkin berbeza lokasi dan kekuatannya dari bulan ke bulan.

Anda juga mungkin merasakan sensasi seakan terbakar yang disebabkan oleh pelepasan cecair dari folikel ketika telur dikeluarkan.

Cecair ini kadang-kadang menyebabkan kerengsaan pada lapisan perut atau kawasan sekitarnya. Rasa berat di bahagian bawah abdomen juga boleh disertai oleh sensasi ini.

Selain itu, anda juga boleh menggunakan kalkulator ovulasi untuk semak waktu subur dengan lebih tepat.

Perubahan suhu badan

Basal body temperature
 (BBT) merujuk kepada suhu yang anda miliki ketika pertama kali bangun pada waktu pagi sebelum menggerakkan badan anda.

Suhu badan basal anda akan meningkat sekitar 1°F atau kurang selama 24 jam selepas proses ovulasi berlaku.

Ini disebabkan oleh rembesan progesteron, hormon yang membantu lapisan rahim anda menjadi
spongy
 dan tebal sebagai persediaan untuk implantasi embrio.

BBT anda akan tetap dinaikkan sehingga badan anda
memulakan proses haid
 sekiranya kehamilan belum berlaku.

Satu kajian mengatakan, lebih daripada 200 wanita mendapati bahawa ovulasi lewat tidak dapat diramalkan dengan kaedah apa pun dan tidak ada gejala ovulasi, termasuk BBT.

Perubahan lendir serviks

Lendir serviks (CM) terdiri daripada air. Ia disebabkan oleh peningkatan kadar estrogen, berubah secara konsisten semasa waktu subur anda dan dapat memberikan petunjuk mengenai proses ovulasi wanita yang berlaku.

Dihasilkan oleh kelenjar serviks, CM adalah saluran yang membantu mengangkut sperma kepada telur wanita.

Semasa dalam waktu subur anda, cecair licin yang kaya dengan nutrien ini bakal bertambah.

Ia juga menjadi lebih nipis, tekstur melekit, dan warnanya juga lebih jernih, ia sering disebut seakan konsistensi putih telur.

Pada hari-hari menjelang ovulasi, anda mungkin melihat pengeluaran lendiran yang lebih banyak daripada biasa. Ini disebabkan oleh peningkatan jumlah CM.

Apabila anda berada di tahap paling subur, CM akan dapat membantu untuk menyimpan sperma hidup sehingga 5 hari, meningkatkan peluang anda untuk hamil.

Ia juga bantu dalam memberikan pelinciran semula jadi untuk hubungan intim. Anda boleh menguji tekstur lendir dengan memasukkan jari ke dalam faraj anda berhampiran serviks.

Sekiranya melekit dan kelihatan jernih, ini petanda bahawa anda mungkin sedang mengalami ovulasi atau menghampiri proses tersebut.

Kedudukan serviks

Serviks anda juga mampu memberikan beberapa petunjuk terhadap waktu ovulasi.

Memeriksa
kedudukan serviks
 anda adalah cara yang dapat membantu untuk mengesan ketika ovulasi hampir tiba.

Anda mungkin memerlukan beberapa kitaran untuk mengatasinya dan memahami kesemua variasi serta perubahan pada serviks.

Pastikan anda memeriksa
kedudukan serviks
 pada waktu yang sama setiap hari, kerana serviks tidak kekal di satu tempat sepanjang hari.

Namun sebelum itu, pastikan anda sentiasa membasuh tangan sebelum memasukkan jari ke dalam faraj dan memeriksa serviks.

Untuk memahami perubahan kedudukan serviks, apabila anda bukan dalam waktu subur, anda akan merasakan kedudukan serviks yang lebih rendah, keras (seperti hujung hidung anda) dan kering.

Berikut adalah senarai simptom-simptom ovulasi lain yang mungkin berlaku. Namun, simptom berikut mungkin berlaku atau tidak bergantung pada individu yang berbeza.

Kesakitan pada payudara

Peningkatan libido (nafsu terhadap seks)

Tahap tenaga yang meningkat

Daya penglihatan, bau dan rasa yang lebih tajam

Pembengkakan kerana pengekalan air dalam badan

Konklusi

Dapat dilihat secara jelas bahawa ovulasi wanita tidak dapat disamakan secara umum kerana ia adalah proses yang berbeza-beza mengikut setiap individu.

Namun begitu, selepas ini mungkin anda boleh menumpukan perhatian terhadap gejala-gejala yang berpotensi untuk mengenal pasti waktu subur berdasarkan kupasan artikel ini.

Semoga pengetahuan ini bermanfaat kepada para pembaca di luar sana, terutamanya bagi mereka yang sedang
merancang untuk hamil!


Simptom Umum Gangguan Tekanan Selepas Trauma

Terdapat beberapa simptom yang akan berulang, termasuk fikiran tentang sesuatu yang menakutkan, imbas kembali, dan
mimpi
 buruk. Simptom seperti ini boleh memberikan masalah dalam kehidupan seseorang individu.

Terdapat juga simptom untuk mengelakkannya seperti kesukaran untuk mengingati peristiwa trauma dan menghindari untuk mengingati pengalaman tersebut, seperti tempat, individu yang terlibat dan juga objek.

Simptom
hyperarousal
 juga mungkin timbul, seperti rasa ketegangan, mudah terkejut dan mengalami kesukaran untuk tidur.  Walaupun ia adalah normal untuk menghadapi beberapa simptom seperti ini selepas peristiwa yang membuatkan anda trauma, tetapi, jika ia berlarutan lebih dari beberapa minggu, ia kemungkinan adalah petanda PTSD.

Normal untuk mengalami tekanan selepas kejadian trauma berlaku. Emosi dan tingkah laku boleh berubah kepada sesuatu yang mengganggu anda. Walaupun kebanyakan individu berdepan dengan masalah tekanan yang diikuti dengan trauma, ia akan berkurangan dari masa ke masa. Tetapi, anda perlu mendapatkan pertolongan jika anda mengalami simptom seperti:

Berlaku lebih dari 3 bulan

Menyebabkan anda mengalami tekanan

Mengganggu tugasan harian, kerja dan kehidupan anda

Simptom emosi

Melibatkan rasa kemurungan, kebimbangan, rasa bersalah dan perasaan yang kosong. Simptom lain adalah
anhedonia,
 emosi yang dikategorikan sebagai hilang minat dalam aktiviti-aktiviti yang dahulunya menyeronokkan.
 National Center for Biotechnology Information
(NCBI), mengatakan ia berkemungkinan boleh menyebabkan berlakunya gangguan psikiatri.

Simptom fizikal

NCBI mendokumenkan beberapa laporan mengenai mengenai masalah fizikal berkaitan PTSD adalah termasuk peningkatan simptom kadar neurologi, pernafasan,
musculoskeletal
 dan kardiovaskular. Kemurungan, rasa bersalah, tekanan, kebimbangan dan masalah tidur boleh menyumbang kepada penyakit fizikal.

Kesan jangka masa pendek dan jangka masa panjang

Gangguan tekanan selepas trauma
 boleh menyebabkan kehilangan ingatan jangka pendek dan boleh membawa kesan psikologi jangka panjang yang kronik, menurut Persatuan Psikologi Amerika (APA) dan NCBI. Nasib baik, rawatan psikoterapi dapat membantu meringankan dan mengurangkan kesan jangka pendek dan jangka panjang PTSD.

Apa yang perlu dilakukan jika hadapi PTSD?

Simptom PTSD biasanya berlaku selepas mengalami kejadian trauma. Tetapi, untuk sesetengah individu, ia mungkin berlaku selepas sebulan atau mungkin setahun selepas kejadian.

Simptom mungkin datang dan pergi selepas beberapa tahun. Oleh kerana itu, anda perlu perlu mencatatkan sebarang simptom yang anda hadapi dan bincangkan dengan individu yang anda percayai.

Jika anda hadapi simptom untuk lebih dari 4 minggu, yang menyebabkan anda berdepan tekanan, mengganggu kehidupan kerja atau rumah, anda mungkin alami PTSD. Dapatkanlah bantuan profesional dari doktor atau kaunselor.

Hello Health Group
 tidak memberikan nasihat, diagnosis atau rawatan perubatan.


Lelaki Lebih Puas Di Ranjang Jika Buah Dada Isteri Besar! Fakta Atau Auta?

Tidak dinafikan, bentuk tubuh badan isteri adalah aspek yang penting bagi memastikan encik suami lebih puas di kamar tidur.
Selain punggung dan pinggang yang cantik, lentik lagi menarik,
buah dada besar juga adalah titik tumpuan yang paling utama
!

Disebabkan itu, ramai wanita yang sangat prihatin dengan bentuk dan saiz payudaranya.

Persoalannya, adakah lelaki puas di ranjang jika isteri mempunyai buah dada besar, sederhana atau kecil?

Untuk tahu jawapannya, jom kita ikuti artikel ini dengan lebih lanjut.

Untuk mendapatkan lebih banyak info tentang Kesihatan Seksual, sila dapatkannya
di sini.

Buah dada besar adalah pilihan lelaki?

Jika difikirkan secara logik akal, sudah pasti lelaki lebih gemar dengan wanita yang mempunyai payudara besar bukan?

Ia seakan satu tarikan semula jadi yang tidak boleh dinafikan oleh mana-mana kaum Adam sekalipun.

Namun, apa pula kata sains?

Menurut pengkaji dari Perancis, penyataan ini adalah benar.

Ada satu kajian dilakukan dengan melihat berapa ramai lelaki datang menyapa wanita yang memakai pelbagai saiz bra berbeza.

Secara hipotesisnya, kajian ini telah membuktikan bahawa semakin besar saiz bra wanita itu, semakin tinggi jumlah lelaki yang akan datang untuk menyapa mereka di tempat awam.

Kenyataan ini turut dipersetujui oleh pengkaji dari New Zealand.

Mereka menggunakan teknologi yang boleh mengesan pergerakan mata seorang lelaki terhadap payudara wanita.

Sebenarnya, buah dada tidak kira kecil,
sederhana atau besar sudah pasti akan menarik perhatian mereka
.

Namun, majoriti menunjukkan lebih minat kepada saiz sederhana dan besar.

Anda juga sama seperti itu? Jangan bimbang kerana ia adalah normal.

Cuma jangan terlalu memerhati wanita di luar sana jika tidak mahu ditampar kerana disangka miang okay!

Ada juga lelaki yang gemar buah dada kecil?

Namun, mungkin bukan semua lelaki yang gemar wanita dengan buah dada besar.

Malahan, ada juga lelaki yang sukakan wanita dengan payudara yang sedikit leper, rata atau kecil.

Tidak percaya? Lihat sahaja isteri orang-orang kenamaan, selebriti, atlet atau ‘lelaki alfa’ di luar sana, majoriti dari mereka adalah bertubuh langsing dan tidak mempunyai buah dada besar.

Ini kerana kebanyakan lelaki tidak hanya akan melihat kepada saiz payudara semata-mata, sebaliknya keseluruhan tubuh badan wanita itu secara total.

Lazimnya pula, sudah tentulah mereka lebih menggemari wanita dengan tubuh badan yang tinggi, langsing dan ramping ibarat seorang model bukan?

Jadi, yang mana akan menjadi pilihan antara kecil, sederhana atau besar?

Menurut kajian terbaharu yang dijalankan oleh pengkaji dari England dan Malaysia terhadap 361 lelaki, majoriti mereka tidak memberi markah tinggi kepada wanita dengan buah dada besar atau kecil. Sebaliknya, saiz sederhana menjadi pilihan mereka.

Lebih puas di ranjang jika isteri buah dada besar?

Jawapan kepada persoalan lelaki gemar buah dada yang besar atau kecil adalah agak sukar untuk dijawab.

Ini kerana masing-masing mempunyai pendapat dan selera tersendiri.

Namun, secara umumnya boleh dikonklusikan bahawa majoriti lelaki lebih gemar buah dada yang bersaiz sederhana iaitu sekitar ukuran cup B dan cup C.

Ukuran cup A akan dianggap terlalu kecil dan cup D pula terlalu besar.

Berbalik kepada persoalan artikel, adakah lelaki akan lebih puas di ranjang jika buah dada isteri besar?

Jawapannya, kenyataan ini adalah kurang tepat kerana ia adalah bergantung kepada kemahuan seseorang lelaki itu.

Tanpa mengira saiz, setiap lelaki sebenarnya boleh menikmati hubungan intim yang lebih puas dengan pasangan
jika tepat posisi, lokasi dan tekniknya
.

Pernahkah kalian terdengar bahawa saiz bukanlah perkara utama, yang penting adalah prestasi?

Jangan khuatir dengan saiz payudara anda!

Konklusinya, saiz payudara bukanlah satu perkara yang utama.

Sama ada anda bersaiz kecil, sederhana atau besar, kesemuanya adalah terbaik di mata lelaki yang menyayangi anda.

Oleh itu, janganlah kalian berasa rendah diri dan terdesak untuk melakukan
pembedahan membesarkan payudara ya
?

Ia bukan sahaja mahal malah datang dengan banyak komplikasi.

Akhir kata, cintailah diri anda. Jangan biarkan pendapat dan selera orang lain mengubah sebagaimana diri anda okay!


Asyik-Asyik Gatal Celah Paha Sampai Tak Larat Nak Garu, Ini 7 Punca Sebenar!

Kadangkala, individu mungkin akan rasa gatal celah peha yang teramat sampai terpaksa
menggaru kawasan
 terbabit sehingga merah, sakit, terluka dan berdarah! Persoalannya, apa punca sebenar di sebalik kegatalan dan ketidakselesaan di sekitar celah paha?

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Kondisi gatal di celah peha, normal atau tidak?

Kegatalan pada kulit adalah suatu perkara yang normal ekoran wujud satu reseptor di dalam organ terbesar ini iaitu
pruriceptors –
hujung saraf khusus mengesan dan merespons stimulasi gatal.

Sebenarnya, rasa gatal itu merupakan satu tindak balas dari tubuh badan (
pruritus
) yang memberi isyarat bahawa mungkin
ada anasir jahat pada kulit
 agar tidak timbul kesan berbahaya.

Hakikatnya, seluruh kawasan kulit kita memiliki reseptor ini sekali gus boleh mengalami kegatalan dan
celah paha juga tidak terkecuali
. Jadi, adalah normal jika anda sering rasa gatal di kawasan itu.

Pun begitu, ia mungkin boleh jadi tidak normal juga jika kegatalan ini sering berlaku dan berulang!

Berikut punca sebenar di sebalik kegatalan tersebut!

Untuk pengetahuan anda semua, ada banyak penyebab yang boleh jadi punca gatal celah peha seperti:

#1. Gigitan serangga dan haiwan kecil

Pertama, ia mungkin disebabkan oleh
gigitan serangga atau haiwan kecil
 termasuk semut, nyamuk, kutu, hama dan lain-lain yang mungkin tidak begitu serius dan tidak perlu terlalu dirisaukan.

Namun jika ia diakibatkan oleh serangga atau haiwan kecil yang berbisa seperti lipan, lebah, labah-labah atau kala jengking, ia mungkin berbahaya dan rawatan susulan segera amat diperlukan.

Punca gatal celah peha #2. Masalah kulit kering

Masalah kulit yang terlalu kering juga mungkin menyebabkan kegatalan terutama pada
 celah-celah tersembunyi termasuk ketiak
, atas siku, belakang lutut, lipatan leher dan perut serta gatal celah peha. Ia akibat daripada sel kulit mati yang terkumpul dan tidak terbuang.

Punca gatal celah peha #3. Masalah berat badan

Masalah berat badan berlebihan atau obesiti akan mengakibatkan perlanggaran atau pergeseran
 di antara kulit yang menggeleber
. Akibatnya, sentuhan pada kawasan kulit seperti di celah paha bakal menyebabkan kegatalan dan ketidakselesaan yang menjengkelkan.

#4. Jangkitan di kulit akibat mikrob

Selain itu, kegatalan itu mungkin angkara mikrob seperti kulat, bakteria atau virus yang mendiami lantas menjangkiti kawasan celah paha sekali gus menimbulkan banyak lagi gejala buruk lain.

Antara
 infeksi yang biasa berlaku di kawasan kulit
 ini adalah jangkitan kulat iaitu
tinea cruris
atau
candidiasis
. Kedua-duanya juga biasa terjadi pada kawasan kulit lain dan perlu segera dirawat.

#5. Alahan pada kulit akibat alergen

Kadangkala, reaksi alergi juga boleh memicu kegatalan pada kulit khususnya gatal celah peha. Ada dua jenis alahan yang biasa dikaitkan dengan kawasan kulit ini iaitu
dermatitis kontak dan seborea
.

Dermatitis kontak dipicu oleh bahan atau fabrik pakaian anda yang tidak mampu menyerap peluh dengan baik manakala seborea dipicu akibat sensitiviti di kawasan kulit berbulu atau berambut.

Baca lagi artikel berkaitan:

Info Lengkap Alahan Pada Kulit

Ada Sabun Mandi Untuk Kulit Gatal Alergi? Kalau Nak Beli, Pilih Yang Macam Ini!

#6. Ia mungkin petanda pelbagai jenis penyakit

Jangan sangka gatal di celah peha hanya akibat gigitan, jangkitan, alahan dan
 masalah pada kulit anda
 sahaja ya? Kadangkala, ia juga mungkin adalah petanda pelbagai jenis penyakit berkaitan.

Kondisi yang mungkin dimaksudkan adalah
psoriasis jenis fleksural
, sejenis penyakit kulit angkara gangguan pada sistem autoimun dan biasa memicu kegatalan pada kulit terutama di alat sulit.

Dalam pada itu, ia juga mungkin boleh menjadi petanda penyakit diabetes, kanser dan sebagainya.

#7. Tahap kebersihan individu yang kurang baik

Akhir sekali,
kegatalan pada kawasan celah-celah kulit
 termasuk paha tentu sahaja disebabkan oleh individu sendiri yang gagal untuk memastikan dan mengekalkan tahap kebersihan dengan baik.

Akibat kurang mandi dan membersihkan diri, anda bakal lebih terdedah kepada anasir luar seperti habuk, debu, pasir dan sebagainya lantas meningkatkan risiko untuk kulit mengalami kegatalan.

Jadi, apa cara yang anda boleh lakukan?

Pertama, lihat kembali semua punca dan faktor risiko di atas tadi dan kenal pasti jika ada ‘terselit’ salah satu daripadanya. Kemudian, perbaiki dengan cara mendapatkan nasihat daripada doktor.

Sebenarnya, wujud juga
ubatan dan rawatan kegatalan
 kronik yang anda boleh dapatkan di kaunter farmasi, klinik atau pusat kesihatan lain namun ia masih memerlukan preskripsi daripada pakar.

Sekiranya masalah ini masih berlaku dan berulang, sila jumpa
pakar dermatologi
 untuk diagnosis!


Ibu, Ini Cara Betul Membersihkan Kemaluan Bayi Lelaki & Penjagaan Jika Bayi Sunat Awal

Penjagaan kemaluan bayi lelaki tidaklah sesukar seperti mana penjagaan untuk bayi perempuan. Namun, ada perkara yang perlu ibu bapa tahu dan ambil peduli supaya kemaluan anak lelaki sentiasa bersih setiap masa.

Penjagaan kemaluan bayi lelaki

Semasa
menukar lampin dan memandikan bayi,
 basuh atau lap sekitar zakar dan skrotum si manja untuk membersihkan najisnya.

Anda boleh menggunakan cara ini:

Guna kain ataupun pad kapas yang direndam dengan air atau
cecair pembersih bayi
 yang diformulasi khas untuk baby adalah yang terbaik kerana ia tidak akan merosakkan pelindung kulit semula jadi si comel anda.

Selain itu, anda juga boleh gunakan tisu basah bayi yang juga diformulasi khusus untuk kulit bayi, tanpa alkohol dan bebas pewangi.

Perlu diingatkan bahawa bagi bayi lelaki, anda tidak perlu membersihkan kepala zakarnya kerana ia akan membersih sendiri.

Jadi jangan menarik kulupnya untuk dibersihkan dan kulup bayi anda bersambung dengan kepala zakarnya.

Kulup si kecil akan mula terpisah daripada zakar apabila usianya lebih kurang 2 tahun. Jadi, tidak perlu susah payah membersihkannya kerana dikhuatiri anda hanya akan memudaratkannya lagi.

Cara membersihkan alat sulit bayi lelaki yang bersunat

Jika bayi anda telah disunatkan, tukar lampinnya dengan kerap dan
 pastikan zakarnya bersih.

Anda boleh gunakan air yang dicampur dengan cecair pembersih bayi sebelum mengelap lembut zakar bayi.

Letakkan juga ubat pada luka sunat. Dalam tempoh penyembuhan, biarkan zakar anak anda mendapat peredaran udara. Lebih baik jika anda biarkannya bebas lampin.

Zakar bayi yang disunat
mungkin mengambil masa kira-kira 7-10 hari untuk sembuh.

Untuk beberapa hari terawal selepas bersunat, zakar bayi anda mungkin kelihatan merah dan bengkak, serta anda boleh lihat rembesan kekuning-kuningan pada zakarnya. Jangan risau kerana ini tanda-tanda normal penyembuhan.

Zakar bayi yang dijangkiti akan berwarna kemerahan, atau berdarah dan bengkak. Selain, bayi anda akan rasa sakit semasa kencing.

Jika ini berlaku, bawa segera bayi berjumpa doktor.


5 Tips Mencegah Kaki Melepuh

Melepuh adalah aduan umum bagi pejalan kaki dan pelari. Jika anda baru sahaja mula berjalan untuk berlari, tukar kasut anda, atau mula melakukan latihan yang lebih lama, anda mungkin mendapat lepuh pada kaki. Bagaimana mencegahnya?

1. Pakai kasut yang betul

Kasut anda sering menjadi punca lepuh. Anda mendapat lepuh akibat geseran di jari kaki, tumit, dan kaki menggosok ke atas kasut. Semua orang mempunyai bentuk kaki dan saiz yang berbeza, dan tiada kasut yang sesuai untuk semua orang. Mendapatkan saiz dan bentuk kasut yang betul boleh membantu mengelakkan lecet.

2. Kuatkan kaki

Kaki lembut dan merah jambu akan mempunyai sedikit masalah dengan lepuh jika kulit anda lebih lasak.

Maraton dan pejalan kaki jarak jauh mungkin mahu menguatkan kaki dengan 10 peratus asid tannic atau teh rendam (teh mengandungi tanin). Sapukan asid tannic ke kaki anda, atau rendam dalam teh yang kuat, dua kali sehari selama dua hingga tiga minggu.

3. Pakai stokin yang betul

Lupakan stoking kapas, kekal dengan sintetik. Itulah yang dikatakan para pakar untuk menghalang lepuh. Ini kerana kapas mengekalkan peluh kaki anda, yang kemudian melembutkan kulit dan meninggalkannya lebih mudah pecah dengan geseran, dan bentuk lepuh.

4. Melincirkan kaki

Geseran, gerakan menggosok antara kaki, stokin, dan kasut mencipta haba dan kekuatan yang mengoyakkan, yang menjadikan kulit cenderung lepuh. Kurangkan geseran dan lepuh. Salah satu cara untuk mengurangkan geseran adalah dengan melincirkan kaki anda supaya ia meluncur dan bukannya menggosok. Anda boleh mencuba gel petroleum.

5. Kekalkan kaki kering

Menjaga kaki anda kering bermula dengan stokin wicking, tetapi anda juga boleh menggunakan strategi lain seperti menggunakan bedak talkum, tepung jagung atau antipeluh.

Hello Health Group
 tidak menyediakan nasihat perubatan, diagnosis atau rawatan.


Pernah Alami Mimpi Basah, Lagi-lagi Yang Lelaki? Ini Penyebabnya

Pernah tak anda bangun tidur dan mendapati seluar basah atau melekit? Pada mulanya anda mungkin bimbang terkencing sewaktu tidur. Tetapi jika sedang atau sudah melalui akil baligh, anda mungkin mengalami mimpi basah. Mesti anda tertanya-tanya, apakah penyebab mimpi basah ini?

Berikut adalah jawapan kepada soalan-soalan yang
sering ditanya oleh remaja
 yang mengalaminya.

Apa itu mimpi basah?

Mimpi basah berlaku disebabkan
ejakulasi semasa sedang tidur,
 yang bermaksud anda mengeluarkan air mani (cairan yang mengandungi sperma) daripada zakar.

Kebiasaannya berlaku semasa anda bermimpi mengenai seks, tetapi anda mungkin tidak mengingati mimpi tersebut.

Cara mimpi basah berlaku
tanpa melancap
disebabkan ejakulasi tetap boleh berlaku tanpa menyentuh zakar anda.

Apa penyebab mimpi basah?

Apabila anda melalui akil baligh, badan mula menghasilkan testosteron iaitu
hormon lelaki
.

Apabila badan sudah mula membuat testosteron, ia boleh mengeluarkan sperma. Ini bermakna anda boleh menyuburkan telur atau ovum wanita jika memutuskan untuk mempunyai bayi pada masa akan datang.

Ini juga bermakna anda boleh menyebabkan seorang wanita hamil jika melakukan hubungan seks.

Semasa akil baligh, anda akan mula mengalami ereksi pada setiap masa yang berbeza sepanjang hari – di sekolah, semasa anda menonton TV dan di bilik mandi. Anda juga mungkin mengalami ereksi semasa tidur.

Semen atau air mani boleh terkumpul dalam simpanan badan anda.
 Satu cara air mani dilepaskan
 adalah dengan mimpi basah.

Inilah penyebab mimpi basah.

Adakah normal jika kerap mempunyai mimpi basah?

Mimpi basah adalah fasa normal tumbesaran. Tiada apa yang boleh anda lakukan untuk
mengawal atau menghentikan mimpi basah.

Walaupun kerap mengalami mimpi basah, ini tidak bermakna anda mempunyai masalah.

Sesetengah lelaki mengalami mimpi basah beberapa kali seminggu. Sementara ada yang hanya mengalami mimpi basah beberapa kali sahaja sepanjang hidup mereka.

Jika anda melepaskan air mani dengan melancap atau melakukan hubungan seks dengan pasangan, anda mungkin kurang mengalami mimpi basah.

Penyebab mimpi basah, adakah semua orang mengalaminya?

Melalui fasa akil baligh dan mempunyai testis (buah zakar) yang menghasilkan sperma membuatkan anda berkemungkinan mengalami mimpi basah.

Mimpi basah semasa baligh adalah sangat biasa.

Apa yang perlu dilakukan?

Apabila bangun dari tidur, anda perlu membersihkan diri dan mandi wajib. Basuh zakar dengan sabun dan air secara teliti.

Jika rasa kurang selesa tentang mimpi basah, anda boleh berbincang dengan doktor, ibu bapa, kaunselor, atau orang dewasa lain yang anda percaya.

Anda akan diberikan sokongan dan kaunseling untuk membantu memahami bahawa apa yang anda alami itu adalah normal.

Bolehkah elak mimpi basah daripada berlaku?

Walaupun sesetengah orang mempunyai idea tentang bagaimana untuk elak mimpi basah daripada berlaku, namun tidak ada strategi yang terbukti untuk perkara tersebut.

Menukar cadar dan membersihkan diri selepas itu mungkin memalukan atau menjengkelkan, tetapi perlu diingatkan bahawa mimpi basah adalah sebahagian daripada proses tumbesaran yang normal.


Tak Sabar Nak Tahu 'Lekat' Ke Tak Bulan Ini? Jom Semak 23 Tanda Hamil 1 Minggu!

Apabila seorang wanita menyatakan mereka mengalami tanda hamil 1 minggu, ia merujuk kepada minggu pertama mereka tahu tentang kehamilan tersebut.
Pelbagai jenis tanda-tanda mengandung minggu pertama yang boleh dialami.

Untuk mendapatkan lebih banyak info tentang Kehamilan, sila dapatkannya
di sini.

23 tanda hamil 1 minggu

Berikut merupakan tanda hamil 1 minggu. Penulis mengecualikan simptom tidak datang haid memandangkan ia merupakan tanda umum yang diketahui ramai sebagai simptom hamil.

Hamil? Apa yang perlu anda lakukan?

Beritahu keluarga terdekat (jika anda mahu).

Jumpa doktor secepat mungkin untuk mengesahkan kehamilan.

Rancang
temu janji pertama
.

Ambil vitamin pranatal

Pelan kehamilan anda dengan suami.

Tingkatkan pelan pemakanan anda.

Bersedia untuk
menghadapi
morning sickness
.

1. Pendarahan ringan dan kekejangan perut

Jika anda mengalami pendarahan ringan (tompok-tompok), itu mungkin tanda hamil 1 minggu.

Apabila persenyawaan telah berjaya, janin akan dibenamkan ke dalam dinding rahim bagi mendapatkan nutrien sepanjang tempoh kehamilan.

Proses tersebut menyebabkan pendarahan ringan yang sering kali disertakan dengan simptom kejang perut.

Tanda tanda mengandung minggu pertama #2 Suhu badan naik

Jika anda tiba-tiba terasa panas, itu mungkin tanda hamil 1 minggu. Kenaikan suhu badan boleh berlaku ketika anda mengalami
ovulasi atau setelah persenyawaan berjaya
.

Ketika janin dibenamkan ke dalam dinding rahim, kajian menunjukkan bahawa proses keradangan memainkan peranan penting. Ini bermakna, anda akan mengalami kenaikan suhu badan.

3. Kelesuan dan mudah rasa mengantuk

Ketika anda hamil, penghasilan hormon hCG akan mengawal atur rembesan hormon progesteron.

Ia bukan sahaja memainkan peranan penting sewaktu kehamilan malah berperanan dalam mengawal atur
kitaran tidur jaga
 individu.

Kelesuan dan mudah rasa mengantuk merupakan dua tanda hamil 1 minggu.

Tanda tanda mengandung minggu pertama #
4 Rasa berdebar-debar

Selain daripada mempunyai kaitan dengan
penyakit kardiovaskular
, rasa berdebar-debar juga merupakan salah satu tanda hamil minggu pertama.

Jumlah isipadu darah anda akan bertambah bagi menampung keperluan janin. Ini akan menyebabkan jantung anda berdegup 25% lebih laju berbanding dengan keadaan biasa.

5. Payudara membesar dan terasa sakit

Perubahan hormon boleh menyebabkan payudara anda mengalami perubahan.

Segelintir individu berisiko untuk mendapat payudara bengkak namun ia akan beransur-ansur hilang apabila badan anda sudah biasa dengan persekitaran hormon yang tinggi.

Puting (areola) anda akan menghitam dan ukur lilitnya akan bertambah. Pastikan anda memakai bra yang bersesuaian untuk mengurangkan kesakitan.

Tanda tanda mengandung minggu pertama #6
Sembelit dan kembung perut

Sembelit dan kembung perut merupakan salah satu tanda hamil 1 minggu.

Semasa anda hamil, perubahan hormon akan menyebabkan sistem penghadaman anda menjadi perlahan. Ia boleh menyebabkan anda mengalami kembung perut dan sembelit.

Banyakkan mengambil makanan berserat bagi membantu melegakan simptom tersebut.

7.
Mabuk hamil dan kurang selera makan

Ia merupakan salah satu tanda hamil 1 minggu yang popular. Lihat sahaja pada drama yang memaparkan babak wanita mengandung.
Pasti mereka akan muntah-muntah
.

Mabuk hamil kebiasaannya berlaku antara minggu ke-4 dan ke-6. Pastikan anda minum air secukupnya. Jika anda asyik termuntah setelah minum atau makan, jumpa dengan doktor anda.

Tanda tanda mengandung minggu pertama #8 Kerap kencing

Peningkatan pada isipadu darah di dalam badan akan menyebabkan buah pinggang wanita menapis lebih banyak air.

Perkara ini akan menyebabkan anda kerap kencing. Satu nasihat yang sering diberikan adalah jangan tahan kencing anda.

9. Pening kepala

Terdapat pelbagai jenis perubahan fisiologi yang dialami oleh wanita semasa mengandung. Salah satu daripadanya adalah tekanan darah rendah. Hormon yang dirembeskan boleh menyebabkan salur darah mengembang.

Perkara ini menyumbang kepada
penurunan tekanan darah yang membuatkan anda pening
 dan berasa seperti dunia berpusing.

Tanda tanda mengandung minggu pertama #
10 Pedih ulu hati

Perubahan hormon sewaktu hamil boleh menyebabkan otot sfinkter (bukaan pada hujung esofagus) mengendur.

Perkara ini akan memudahkan pengaliran asid di dalam perut untuk memasuki esofagus yang menyebabkan pedih ulu hati.

Jika anda mengalami keadaan ini, makan dengan bahagian yang kecil secara kerap. Jangan baring selepas makan dan beritahu doktor anda jika simptom tersebut kerap berlaku.

11. Kekejangan

Pada peringkat awal kehamilan, kekejangan ringan ketika embrio melekat pada dinding rahim mungkin berlaku.

Kekejangan akan dirasai pada bahagian perut, pelvis atau kawasan pinggul bawah. Malah, ia mungkin dirasai seperti sensasi menarik, kesemutan atau tusukan.

12. Hidung dan gusi berdarah

Kedengaran pelik, tetapi ada wanita mengalami pendarahan hidung atau gusi semasa kehamilan dan ia dianggap sebagai tanda tanda mengandung minggu pertama.

Pendarahan berlaku disebabkan peningkatan tahap hormon dan biasanya terjadi ketika anda sedang menggosok atau flos gigi.

13. Perubahan mood

Apabila hormon badan berdepan perubahan, ia juga akan mempengaruhi emosi anda.

Ia adalah keadaan normal untuk berlaku sepanjang tempoh kehamilan. Bahkan,
mood swing

boleh dianggap sebagai antara simptom mengandung paling sering dialami.

Pun begitu, jika anda bergelut dengan kemurungan, kesedihan, kegelisahan mahupun tekanan, sebaiknya lakukan pemeriksaan doktor.

14. Hidung tersumbat

Peningkatan tahap hormon dan penghasilan darah juga boleh mengakibatkan bahagian selaput lendir pada hidung membengkak, kering dan berdarah dengan mudah.

Ia mungkin menjadi
punca hidung tersumbat
 atau berair.

Rasa logam: Tanda hamil 1 minggu #15

Sebilangan wanita menyatakan bahawa mereka mengalami rasa logam dalam mulut pada fasa awal kehamilan.

Ia terasa seperti terdapat duit syiling di dalam mulut dan selalunya berlaku apabila mengambil makanan tertentu atau secara rawak sepanjang hari.

16. Sensitif terhadap bau

Merupakan gejala awal kehamilan yang sering dialami kebanyakan wanita. Pun begitu, terdapat sedikit bukti yang mengaitkan tentang kepekaan bau pada trimester pertama.

Walau bagaimanapun, tidak dinafikan deria bau yang sensitif cenderung mencetuskan mual dan muntah.

17. Mengidam sesuatu makanan

Antara salah satu tanda hamil 1 minggu adalah secara tiba-tiba anda mungkin mengembangkan keinginan untuk makan atau tidak menyukai makanan kegemaran.

Situasi tersebut mungkin akan berlangsung selama
9 bulan kehamilan
 atau berubah sepanjang tempoh tersebut.

Jaga-jaga ya, paling penting harus mengekalkan berat badan seimbang!

18. Seri muka & jerawat

Anda mungkin tidak perasan, tetapi individu di sekeliling mula menyatakan nampak ‘seri di wajah’.
.

Umumnya, ia disebabkan oleh peningkatan jumlah darah dan tahap hormon yang lebih tinggi. Keadaan tersebut sekali gus mendorong lebih banyak darah melalui saluran darah.

Dalam masa yang sama kelenjar minyak badan juga perlu bekerja lebih masa.
Peningkatan aktiviti kelenjar minyak badan akan menjadikan kulit kelihatan berkilau dan kemerahan.

Tetapi, hati-hati risiko jerawat untuk muncul juga ada!

19. Tekanan darah tinggi sebagai tanda hamil 1 minggu

Dalam kebanyakan kes,
tekanan darah tinggi
 atau normal akan turun pada peringkat awal kehamilan.

Keadaan tersebut mungkin mendorong wujudnya rasa pening, kerana saluran darah anda melebar.

20. Keputihan

Ada sesetengah wanita mungkin mengesan keputihan tebal pada awal kehamilan. Ia biasanya terjadi pada minggu-minggu pertama kehamilan apabila dinding faraj menebal.

Namun, keputihan ini juga mungkin berlaku sepanjang kehamilan.

Jika terdapat bau tidak menyenangkan atau wujud sensasi terbakar dan kegatalan, lakukan pemeriksaan doktor.

21. Sakit belakang

Walaupun sering dianggap gejala kehamilan lewat, namun ia boleh bermula pada peringkat awal mengandung.

Bahkan, ada wanita yang mengalami rasa
sakit belakang
 ini sepanjang kehamilan.

22. Kaki bengkak

Keadaan bengkak yang terjadi melibatkan kaki dan pergelangan kaki. Biasanya disebabkan oleh tekanan dari rahim yang sedang membesar melambatkan aliran darah vena di kaki.

23. Sesak nafas

Peningkatan keperluan oksigen tubuh (untuk menyokong tumbesaran janin) boleh menyebabkan sesetengah wanita berasa sesak nafas.

Walau bagaimanapun, simptom ini dikatakan lebih kerap terjadi pada peringkat kehamilan lewat.


Adakah Perlu Beri Kanak-kanak Makanan Tambahan?

Makanan tambahan atau suplemen seringkali mendapat pertikaian dalam kalangan ibu bapa, sama ada ia perlu diberikan kepada kanak-kanak ataupun tidak. Hal ini terjadi kerana kebanyakan ibu bapa bimbang jika anak mereka tidak mendapat nutrien yang mencukupi untuk tumbesaran dan perkembangan mereka.

Walau bagaimanapun, ramai pakar yang berpendapat makanan itu sendiri sudah menyediakan nutrien yang secukupnya untuk kanak-kanak. Pemakanan harian yang diambil menyediakan kesemua nutrien yang diperlukan oleh kanak-kanak usia prasekolah. Justeru, pemberian makanan tambahan berupa multivitamin adalah tidak perlu untuk kanak-kanak terutama mereka yang membesar dengan sihat.

Bagaimana jika anak saya jenis memilih makan?

Ramai pakar yang tidak bersetuju untuk memberikan kanak-kanak makanan tambahan. Ini kerana, pakar berpendapat bahawa kebanyakan makanan yang sering kita makan, termasuklah bijirin sarapan pagi, roti, susu, jus oren dan sebagainya sudah dilengkapi dengan nutrien penting, seperti vitamin B, vitamin D, kalsium dan zat besi. Jadi, sebenarnya, anak anda sudah mendapat vitamin dan mineral melebihi yang anda fikirkan.

Walau bagaimanapun, keadaan ini mungkin berbeza untuk kanak-kanak yang cerewet makan. Ada pakar yang berpendapat bahawa kanak-kanak yang memilih makan atau
picky eaters
 juga tidak perlu diberikan makanan tambahan kerana tidak semestinya golongan kanak-kanak ini mengalami kekurangan nutrisi. Namun, pakar lain menyarankan supaya ibu bapa menawarkan makanan tambahan kepada kanak-kanak yang memilih makan dan sering menolak makanan berkhasiat seperti sayur-sayuran dan buah-buahan.

Bagaimanapun, jika ibu bapa berasa bimbang akan pengambilan diet anak mereka, adalah dinasihatkan supaya mendapatkan nasihat daripada doktor sebelum memberikan sebarang makanan tambahan kepada kanak-kanak. Bagi sesetengah kanak-kanak yang sedang membesar, pakar pediatrik turut menyarankan pengambilan makanan tambahan kepada golongan kanak-kanak yang mempunyai ciri-ciri seperti di bawah:

         Kurang selera makan

         Cerewet makan

         Alergik kepada sesuatu jenis makanan

         Vegetarian

         Banyak makan makanan segera/ ringan

Bolehkah jika saya ingin berikan anak makanan tambahan?

Sesetengah pakar berpendapat bahawa pengambilan makanan tambahan mungkin boleh membantu untuk menggantikan sebarang kekurangan nutrien selagi mana kandungannya tidak melebihi saranan dietari yang disyorkan (RDA) untuk sebarang vitamin atau mineral.

Walau bagaimanapun, sebelum menawarkan sebarang makanan tambahan keada kanak-kanak, rujuklah dahulu dengan doktor. Anda boleh berjumpa dengan pakar pemakanan kanak-kanak jika mengalami masalah untuk mengenal pasti akan keperluan nutrisi si kecil. Pakar akan membantu anda memberikan saranan pemakanan mengikut peringkat umur anak anda dan juga mungkin akan mencadangkan pemberian makanan tambahan kepada anak anda, jika perlu.

Ibu bapa juga disarankan untuk sentiasa memeriksa label pada produk makanan tambahan sebelum diberikan kepada kanak-kanak. Kanak-kanak juga mungkin akan mengambil nutrien lain yang berlebihan semasa anda cuba untuk meningkatkan sesetengah pengambilan nutriennya. Apabila berhadapan dengan masalah kekurangan nutrien dalam diet anak, sebaik-baiknya adalah berjumpa dengan doktor. Doktor akan memeriksa amaun dan dos yang terdapat pada suplemen yang disarankan sebelum diberikan kepada anak anda.

Ibu bapa perlu memantau anak-anak dalam pemberian makanan tambahan kerana ada sesetengah makanan tambahan yang diambil secara berlebihan dan tidak mengikut dos yang disarankan akan menyebabkan kesan-kesan tertentu seperti pening kepala dan muntah kepada kanak-kanak.

Hello Health Group
 tidak menyediakan nasihat perubatan, diagnosis, atau rawatan.


Cecair Warna Kuning @ Hijau Keluar Dari Miss V? Bahaya, Ia Mungkin Petanda Penyakit Ini!

Pernah terdengar atau terbaca tentang penyakit bernama trichomoniasis? Jika belum lagi, maka artikel ini adalah sangat sesuai buat anda!

Kebanyakan penyakit yang wujud di muka bumi ini akan menunjukkan petanda jika anda terjangkiti, tapi bukan trichomoniasis.

Ini kerana penyakit yang lebih dikenali sebagai trich ini mungkin akan hadir tanpa sebarang petanda yang kita boleh perhatikan.

Pun begitu, penyakit ini bukanlah langsung tidak boleh dikesan dan dirawat.

Jom sama-sama kita ikuti artikel ini untuk tahu tentangnya dengan lebih lanjut.

Apa itu trichomoniasis?

Buat anda yang belum tahu, trichomoniasis (trich) adalah sejenis
penyakit jangkitan kelamin (STD)
 yang disebabkan oleh parasit bernama
 Trichomonas vaginalis
 (TV).

Ia boleh berlaku kepada kedua-dua kaum Adam dan Hawa namun lebih kerap lagi bahaya buat mereka yang bernama wanita.

Ini kerana penyakit ini boleh menyebabkan pelbagai masalah kepada faraj serta berisiko membuat kandungan dalam perut lahir
pramatang
 atau
 kurang berat
.

Apa yang menakutkan adalah trich dikatakan tidak akan menunjukkan sebarang tanda jangkitan.

Menurut kajian yang dilakukan oleh laman sesawang Planned Parenthood, kira-kira 7 daripada 10 orang yang terjangkiti tidak menunjukkan simptom.

Kebiasaannya, penderita trich yang tidak menunjukkan simptom adalah lelaki dan satu-satunya cara untuk mengesannya adalah melalui ujian darah.

Bagaimana pula dengan wanita?

Apa simptom trichomoniasis?

Seperti mana yang kami katakan di atas tadi, trich adalah penyakit yang tidak menunjukkan sebarang petanda.

Kalau ada sekalipun, kita semua mungkin akan menganggap ia sebagai STD yang lain kerana ia lebih kurang sama.

Apa yang bahaya adalah
penyakit ini boleh tersebar tanpa kita sedari
 terutamanya kepada pasangan kita.

Pun begitu, mungkin ada beberapa petanda yang kalian boleh perhatikan termasuklah:

Simptom buat wanita:

Faraj selalu basah dan menyebabkan
 bau busuk seakan ikan busuk

Keluar cecair dari faraj yang likat, pekat dan berketul serta berwarna hijau @ kuning

Bengkak, gatal dan pedih pada faraj – kadangkala pada bahagian dalam paha

Sakit pada faraj terutamanya ketika kencing atau seks

Simptom buat lelaki:

Selalu rasa ingin terkencing lebih dari biasa

Keluar cecair berwarna putih daripada zakar

Bengkak, gatal dan pedih pada zakar –
 kawasan kepala atau kulup

Sakit pada zakar terutamanya ketika kencing atau ejakulasi

Jika diperhatikan simptom-simptom ini terutamanya buat wanita, ia seakan serupa dengan penyakit bacterial vaginosis bukan?

Trichomoniasis (trich) VS Bacterial Vaginosis (BV)

Walaupun simptom kedua-dua penyakit ini adalah lebih kurang sama
, namun kedua-duanya berbeza.

Berikut adalah perbezaan trich dan BV:

BV adalah kondisi abnormal pada faraj yang disebabkan oleh ketidakseimbangan bakteria pada alat sulit

Trich adalah penyakit jangkitan kelamin yang disebabkan oleh parasit
Trichomonas vaginalis

BV adalah kondisi yang hanya akan berlaku kepada wanita

Trich adalah kondisi yang boleh berlaku kepada lelaki dan wanita

BV tidak akan tersebar melalui aktiviti seksual antara lelaki dan wanita

Trich boleh tersebar melalui aktiviti seksual antara lelaki dan wanita

Selain daripada yang kami nyatakan di atas, segalanya adalah lebih kurang sama buat kedua-dua penyakit ini.

Untuk mendapatkan diagnosis yang lebih tepat lagi, adalah disarankan untuk anda berjumpa dengan doktor.

Apa yang kalian boleh lakukan?

Trichomoniasis adalah penyakit yang tidak akan sembuh dengan sendiri seiring peredaran waktu.

Oleh itu, pengambilan ubatan adalah sangat diperlukan dan antibiotik adalah pilihan yang terbaik.

Kebanyakan lelaki dan wanita yang dijangkiti TV boleh dirawat dengan diberi antibiotik jenis metronidazole, yang perlu diambil dua kali sehari untuk 5 ke 7 hari.

Dalam pada itu, anda dan pasangan juga dinasihati untuk langsung tidak melakukan apa-apa aktiviti seksual terutamanya
penetrasi zakar ke dalam faraj
.

Ini kerana apa itu trichomoniasis adalah
STD yang boleh tersebar dengan mudah melalui seks
.

Aktiviti seksual yang ‘ringan-ringan’ seperti berpelukan atau berciuman pula adalah dibolehkan.

Akhir kata, penyakit ini mungkin tidak akan menunjukkan sebarang petanda yang jelas.

Jika ada sekalipun, anda mungkin akan terkeliru antara ia dengan penyakit yang lain.

Jadi,
adalah lebih baik untuk anda berjumpa dengan doktor
 bagi mendapatkan konsultasi dan seterusnya rawatan lanjutan.


Lagi Berita Selebriti Antarabangsa Dijangkiti COVID-19, Kini Giliran Pengacara Ellen DeGeneres Pula!

Untuk mendapatkan lebih banyak info tentang coronavirus di Malaysia, sila dapatkannya di sini.

Wabak virus COVID-19 bukanlah satu isu yang asing lagi bagi kita semua kerana sehingga kini satu dunia masih sedang giat melawan wabak ini.

Bermula pada hujung tahun 2019
, sudah hampir setahun kita semua hidup dengan kebimbangan dijangkiti virus korona baharu ini.

Tanpa mengira siapa, virus ini telah menjangkiti ramai golongan selebriti antarabangsa seperti Hugh Grant, Stephen Amell dan terbaharu Ellen DeGeneres.

Siapakah beliau? Jom sama-sama kita semua ikuti artikel ini dengan lebih lanjut!

Siapa itu Ellen Degeneres?

Sebelum pergi dengan lebih mendalam lagi, adalah wajar untuk kita semua berkenalan dengan seorang pelawak dan pengacara yang sangat popular ini terlebih dahulu.

Beliau mula menempah nama di dalam industri hiburan Hollywood menerusi penampilannya di dalam sitkom
Ellen
serta rancangan bual bicaranya sendiri iaitu
The Ellen DeGeneres Show
.

Apa yang mengejutkan mengenai beliau adalah
Ellen merupakan seorang homoseksual
 dan tidak malu untuk mengakuinya secara umum tentang status tersebut.

Bercakap mengenai statusnya, beliau telahpun beberapa kali berkahwin dengan wanita pilihan hatinya.

Baca juga:

Juga merupakan mangsa wabak virus COVID 19?

Di Amerika Syarikat, kesedaran mengenai bahaya dan risiko wabak virus COVID 19 ini mungkin tidak berada pada tahap yang terlalu memuaskan.

Ini telahpun dibuktikan melalui kadar kes positif virus korona baharu ini lantas menjadikannya negara yang paling tinggi lengkungan graf jangkitan.

Mungkin disebabkan itu, sudah ramai selebriti antarabangsa di sana yang telah dijangkiti wabak ini seperti Khloe Kardashian, Robert Pattinson dan Dwayne “The Rock” Johnson.

Terbaharu, pengacara yang juga merupakan ikon LGBTQ Ellen Degeneres telah
 mengesahkan beliau dijangkiti virus ini
 melalui sebuah laman Twitter kendalian rancangannya.

pic.twitter.com/8pKdgCXY1z

— Ellen DeGeneres (@TheEllenShow)
December 10, 2020

Satu lagi berita yang mengejutkan dunia bukan?

Penangguhan segala program berkaitan akibat COVID 19?

Buat anda yang gemar menonton rancangan temu bual beliau, mungkin kalian perlu mencari alternatif yang lain kerana ia akan ditangguhkan sementara.

Menurut wakil dari syarikat penerbitan rancangan tersebut, penggambaran mungkin ditangguhkan seketika sehinggalah Januari 2021 kelak.

Ellen dalam ciapannya turut menyeru agar
 semua individu yang melakukan kontak rapat
 dengan beliau agar berwaspada dan
 segera melakukan pemeriksaan kesihatan
.

Dalam pada itu, beliau turut menyatakan bahawa akan menurut segala garis panduan yang ditetapkan oleh CDC seperti mana yang perlu dicontohi oleh kita semua juga!

Bagaimana situasi coronavirus di negara kita?

Di Malaysia, Perintah Kawalan Pergerakan (PKP) masih lagi giat dijalankan sesuai dengan tahap jangkitan di sesuatu tempat atau negeri.

[covid_19]

Apa yang mungkin membezakan kita semua dengan individu di negara lain adalah kesedaran tentang kepentingan pemakaian topeng muka serta penjarakan sosial masih berada di tahap yang baik.

Anda mungkin berminat untuk membaca:

Pelindung Muka Tanpa Mask, Belum Tentu Selamat! Masih Ada Risiko Terkena COVID-19!

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Ya, ia adalah satu perkembangan yang bagus kerana hanya inilah cara terbaik untuk melawan pandemik COVID-19 ini daripada terus berleluasa
sehinggalah sebarang penawar atau vaksin berjaya ditemukan
.

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Status Rh dan Kehamilan 2: Suntikan Anti-D

Bagaimana suntikan anti-D berfungsi?

Apabila badan sudah disentitizasi, antibodi akan terus terhasil berdasarkan ‘sel-sel memori’. Maka, ia amat kritikal untuk menghalangnya daripada terus terhasil. Suntikan anti-D boleh menyelesaikan masalah ini.

Setelah disuntik, anti-D akan bertindak segera mencari dan memusnahkan sel darah yang berada dalam aliran fetus. Keputusannya, sel darah tersebut tidak mempunyai jangka masa yang cukup untuk proses
sensitizasi
 yang menjurus kepada penghasilan antibodi. Ini bermakna fasa kehamilan anda sekarang dan di masa hadapan adalah selamat kerana bebas penyakit rhesus.

Apakah prosedur suntikan anti-D?

Anti-D disuntik ke dalam otot, selalunya di bahagian atas lengan. Anda seharusnya mendapatkan suntikan tersebut pada minggu ke-28 dan 34 ketika fasa kehamilan. Terdapat dalam kes tertentu, dos yang diberikan lebih banyak berbanding biasa, selalunya di antara minggu ke-28 hingga ke-30. Ibu hamil juga perlu diberi suntikan serta-merta dalam masa 72 jam jika terdapat kebarangkalian aktiviti sensitizasi.

Walaupun kedua anda dan bapa kepada kandungan anda merupakan rhesus negatif, anda turut memerlukan suntikan anti-D kerana terdapat kemungkinan bayi anda akan menjadi rhesus positif jika bapanya mempunyai kebarangkalian atau variasi antigen D dalam darahnya.

Dari manakah doktor mendapat anti-D, adakah ia selamat?

Anti-D diekstrak daripada plasma, iaitu cecair darah berwarna kuning kejernihan. Darah dengan plasma yang mengandungi anti-D diambil daripada penderma. Bagi menjadi penderma yang layak, seseorang itu haruslah berjaya melepasi dua saringan temuduga. Darah mereka kemudiannya dihantar untuk ujian saringan makmal bagi memastikan ia bebas daripada jangkitan HIV, hepatitis B, hepatitis C dan virus lain seperti varian penyakit Creutzfeldt-Jakob (vCJD).

Anti-D selamat untuk bayi anda. amat jarang dilaporkan mengenai tindakbalas alahan oleh anti-D dalam kalangan ibu hamil. Jika ada pun, ia tidak serius. Walau bagaimanapun, anti-D mempunyai kebarangkalian immunoglobin A (IgA), pada mereka yang terdapat alahan kepada IgA, alahan yang teruk atau tindak balas anaflaktik mungkin akan berlaku. Setelah disuntik, adalah dinasihatkan untuk berehat selama 20 minit sehingga doktor merasakan anda cukup stabil.

Apa yang berlaku setelah bayi saya dilahirkan?

Jika darah bayi anda ternyata dalam kumpulan rhesus positif, anda akan menerima satu lagi suntikan anti-D dalam masa 72 jam selepas melahirkan bayi. Ini demi memastikan yang sistem imunisasi anda tidak bertidak balas terhadap keadaan rhesus bayi anda. Doktor juga akan mengambil sampel darah sejurus selepas melahirkan bayi untuk ujian antibodi. Semakin banyak sel darah yang mati dalam sistem anda, lebih banyak dos anti-D akan diberikan kepada anda. Dalam senario yang berbeza, jika kedua bayi dan anda mempunyai rhesus negatif, suntikan anti-D tidak diperlukan,


Ingat Muka Saja Yang Tumbuh Jerawat, Rupanya Badan Pun Boleh Kena, Ini Puncanya!

Ingin bermandi-manda dengan pasangan anda tetapi malu akan jerawat badan yang dialami?

Usah risau, masalah kulit tersebut sangat biasa dialami oleh ramai orang kini, malah mempunyai nama samarannya tersendiri, iaitu
bacne
.

Untuk mendapatkan lebih banyak info tentang Kesihatan Kulit, sila dapatkannya
di sini.

Apakah itu jerawat badan?

Jeragat dan jerawat tidak hanya muncul di wajah sahaja
. Terdapat banyak lagi tempat lain yang boleh dipenuhi jerawat asalkan mempunyai folikel rambut seperti dada, leher, bahu, lengan, pinggul dan belakang badan.

Mengikut Perkhidmatan Kesihatan Kebangsaan United Kingdom, lebih setengah daripada jumlah individu yang berjerawat mengalaminya di bahagian belakang badan.

Selain itu, 15% daripada jumlah tersebut pula mempunyai masalah jerawat di dada.

Ah tidak! Apakah punca jerawat badan sebenarnya?

4 punca jerawat utama yang berkait ialah :

Pengeluaran minyak atau sebum yang berlebihan

Folikel rambut tersumbat oleh minyak dan sel kulit mati

Jangkitan bakteria

Aktiviti berlebihan oleh hormon androgen

Ia biasanya muncul di tempat-tempat tertentu kerana kawasan kulit tersebut kaya dengan kelenjar minyak (
sebaceous glands
).

Folikel rambut pula berhubungan dengan kelenjar minyak tersebut. Kelenjar minyak itu
menghasilkan rembesan minyak yang dipanggil sebum untuk menjaga kelembapan kulit dan rambut.

Apabila penghasilan minyak berlebihan bercampur dengan sel kulit mati terlalu banyak, ia boleh menyebabkan liang roma tersumbat.

Folikel rambut boleh mengembang jika dipenuhi dengan minyak dan ia digelar sebagai whitehead.

Akan tetapi, jika liang pori yang tersumbat itu terbuka dan menjadi gelap, ia menjadi
blackhead
.

Jerawat boleh timbul sebagai bintik merah dengan pusat yang putih apabila liang roma yang tersumbat mengalami keradangan ataupun dijangkiti bakteria.

Faktor lain yang mempengaruhi jerawat badan

Terdapat beberapa lagi faktor lain yang boleh mencetuskan atau menjadi punca jerawat termasuklah :

#1 Hormon

Androgen ialah sejenis hormon yang meningkat semasa akil baligh, lebih banyak dalam kalangan lelaki berbanding perempuan.

Ia boleh mengakibatkan kelenjar minyak membesar dan menggalakkan penghasilan sebum yang lebih banyak.

Selain itu, perubahan hormon yang berkaitan dengan kehamilan dan penggunaan pil kontraseptif juga boleh mempengaruhi pengeluaran sebum.

#2 Ubat-ubatan

Ubat-ubatan yang boleh menggalakkan pertumbuhan jerawat selalunya mengandungi kortikosteroid,
 testosteron dan litium.

Selain itu, ubat hormon dan sesetengah ubat antidepresi juga boleh mengakibatkan pertumbuhan jerawat.

#3 Genetik

Masalah jerawat selalunya berkait rapat dengan keturunan. Jikalau ibu bapa anda mempunyai keadaan tersebut, anda berkemungkinan akan mengalami masalah yang sama.

#4 Diet

Kajian
mendedahkan diet tertentu seperti susu skim dan makanan kaya karbohidrat
 boleh menggalakkan pertumbuhan jerawat di badan.

Coklat telah lama dianggap sebagai penyebab ia menjadi semakin teruk.

Kajian kecil yang telah dijalankan dengan 14 orang lelaki berjerawat menunjukkan bahawa coklat berkait dengan pertumbuhan  yang lagi teruk.

#5 Tekanan dan jerawat di badan

Tekanan secara tidak langsung boleh menyumbang kepada masalah jerawat di badan ini.

#6 Peluh

Berpeluh juga boleh merengsakan jerawat badan. Untuk mengurangkan kerengsaan, mandi secepat mungkin selepas bersenam.

Cuba elakkan untuk menggosok kulit secara agresif. Geseran akan mengakibatkan kerengsaan folikel rambut dan jerawat akan tumbuh dengan lebih banyak, keadaan yang digelar sebagai
acne mechanica
.

Petua jerawat badan dari pakar dermatologi

Jika keadaan anda masih terkawal dan tidak teruk, anda boleh mencuba beberapa petua yang dikongsikan oleh pakar dermatologi.

#1 Mandi dua kali sehari, dan selepas berpeluh

Berpeluh boleh menyebabkan liang roma tersumbat dengan minyak yang berlebihan dan sel-sel kulit mati.

Ia boleh menyumbang kepada masalah jerawat di badan jika anda tidak mandi selepas berpeluh.

#2 Gunakan pakaian yang sesuai

Pakaian yang longgar dan mempunyai peredaran angin yang baik haruslah
digunakan ketika bersenam
 mahupun dalam kehidupan harian.

Ini dapat mengelakkan anda untuk mendapat jerawat di badan berpunca daripada geseran pada kulit.

#3 Gunakan produk yang lembut pada kulit

Gunakan
produk yang lembut pada kulit anda seperti produk yang bebas alkohol
.

Elakkan daripada menggunakan produk yang merengsakan kulit anda termasuk astringen, toner dan bahan pengelupasan kulit.

Kulit kering
 dan kemerahan membuatkan jerawat di badan kelihatan lebih teruk.

#4 Biarkan kulit sembuh secara semula jadi

Sekiranya anda ingin memicit jerawat, ingatlah bahawa kulit anda akan mengambil masa yang lebih lama untuk sembuh
dan ini meningkatkan risiko untuk mendapat parut.

#5 Rujuk pakar dermatologi

Jika anda merasakan jerawat di badan anda semakin teruk walaupun setelah melakukan perubahan gaya hidup, berundinglah dengan pakar kulit anda.

Anda haruslah rujuk pakar dermatologi sekiranya:

Ia membuat anda malu dan rendah diri

Produk yang anda cuba tidak berjaya

Jerawat anda meninggalkan parut atau menggelapkan kulit anda


Wanita Boleh Klimaks Banyak Kali? Ini 7 Mitos Tentang Orgasme Yang RAMAI Percaya!

Ramai yang beranggapan, apabila seorang lelaki itu telah pancut atau berejakulasi, maka dia telah mencapai klimaks. Adakah ia benar? Bagaimana pula dengan tanda wanita klimaks?

Terdapat beberapa perkara yang telah lama menjadi kepercayaan masyarakat berkenaan klimaks atau orgasme.

Untuk mencapai klimaks wanita khususnya, terdapat pelbagai kaedah atau kepercayaan yang sering dilakukan bagi mendapatkan orgasme dengan cara tertentu.

Persoalannya, adakah kesemua yang dipercayai ini
benar-benar membuatkan wanita klimaks
?

Untuk mendapatkan lebih banyak info tentang Kesihatan Seksual, sila dapatkannya
di sini.

7 mitos berkenaan tanda wanita klimaks

#1. Setiap orang akan mengalami orgasme semasa bersenggama

Mungkin ada yang beranggapan terdapat sesuatu yang tidak kena dengan anda sekiranya tidak mencapai tanda wanita klimaks ketika melakukan hubungan seks.

Menurut Ahli Terapi Seks, Rachel Hoffman, tidak semestinya wanita akan mendapat orgasme ketika melakukan hubungan intim.

Ini kerana, orgasme juga boleh berlaku tanpa perlakuan seks, iaitu seperti melancap dan juga
foreplay
.

Berdasarkan kajian yang diterbitkan dalam
Journal of Sex & Marital Therapy
, hanya sekitar 18% daripada wanita yang mencapai orgasme ketika melakukan hubungan intim.

Tetapi, ini tidak bermakna bahawa anda tidak perlu berusaha untuk mencapai klimaks sewaktu berhubungan. Ini juga tidak bermakna bahawa seks anda gagal sekiranya tidak mencapai klimaks.

Apa yang paling penting adalah kepuasan yang berjaya dicapai oleh anda dan pasangan. Sekiranya suami dan isteri berasa puas, ia sudah cukup untuk melambangkan tahap pencapaian seks.

#2. Tanda wanita klimaks hanya 1 jenis sahaja

Ada yang percaya hanya terdapat 1 bahagian untuk wanita mencapai klimaks. Ada pula yang percaya bahawa klimaks wanita boleh dicapai melalui beberapa bahagian seperti G-spot, faraj, dan kelentit.

Pakar berselisih pendapat berkenaan hal ini. Ahli Terapi Seks, Jessa Zimmerman menyatakan, adalah penting untuk memahami bahawa kelentit adalah satu organ yang lebih besar daripada apa yang kita sangkakan, bukan sekadar biji kelentit.

Ini kerana apa yang kita lihat di luar hanyalah hujungnya sahaja. Ia lebih panjang daripada itu dan berada di sepanjang faraj.

Oleh itu, apa sahaja rangsangan yang menyebabkan anda orgasme sebenarnya adalah disebabkan oleh pengaktifan kelentit pada bahagian luar dan juga dalam faraj.

Ini menunjukkan bahawa kesemua orgasme yang berlaku adalah disebabkan faktor yang sama kerana ia berpunca daripada bahagian yang sama.

Walau bagaimanapun, sebahagian wanita menyatakan, sesetengah jenis klimaks yang dirasakan adalah berbeza. Ia bergantung kepada bahagian tubuh mana yang disentuh dan jenis rangsangan yang diterima.

Tanda wanita klimaks #3. Ada sesuatu yang tidak kena pada anda jika tidak mencapai klimaks

Terdapat sebilangan individu yang mungkin sukar atau sedikit bermasalah untuk mendapat orgasme ketika berhubungan intim. Jika anda salah seorang daripadanya, jangan risau kerana ia bukanlah satu masalah.

Jika anda mengalami
kesukaran untuk mencapai klimaks
, ada beberapa perkara yang boleh anda cuba. Pertama sekali, tanya diri anda beberapa soalan seperti,

“Apakah yang telah saya usahakan untuk mencapai klimaks?” atau,

“Adakah saya boleh mencapai orgasme jika melancap?”

Ini kerana terdapat pelbagai punca yang boleh menyebabkan anda tidak mampu mendapat klimaks ketika seks seperti keresahan, kesan ubat-ubatan, dan tahap perubahan hidup (
menopaus, kehilangan atau pertambahan berat badan, stres di tempat kerja
).

#4. Wanita sepatutnya boleh mencapai klimaks beberapa kali

Ada sesetengah individu yang boleh mencapai tanda wanita klimaks sebanyak beberapa kali dalam hanya satu malam.

Ada juga yang hanya boleh mendapat sekali klimaks sahaja. Seberapa banyak pun jumlah rekod anda mencapai klimaks dalam satu malam, kedua-duanya adalah normal.

Ini kerana, setiap wanita adalah berbeza dan masa yang diambil untuk kembali bertenaga setelah orgasme juga berbeza. Oleh itu, tiada jumlah klimaks yang spesifik untuk wanita kerana semuanya adalah normal.

#5. Semua tanda wanita klimaks adalah sama

Agak sukar untuk seseorang itu menyatakan dengan tepat berkenaan rasa klimaks yang dialami. Oleh itu, susah juga untuk menentukan sekiranya apa yang anda rasakan itu sama dengan apa yang dirasai oleh orang lain.

Menurut Rachel Hoffman, terdapat pelbagai tahap yang berbeza bagi berlakunya orgasme dan tidak semua orang boleh mengalami kesemua jenis tanda wanita klimaks.

Sesetengah wanita berejakulasi dengan mengalami klimaks
, manakala yang lain pula tidak mengalaminya.

Terdapat pelbagai emosi dan juga sensasi fizikal yang boleh dirasai oleh seseorang itu ketika mengalami klimaks.

Oleh itu, sebenarnya apa yang dirasai oleh orang lain sememangnya
tidak sama dengan perasaan atau pengalaman anda sendiri
 ketika mencapai klimaks.

#6. Menggunakan
sex toy
 dengan kerap boleh menghilangkan rasa sensasi pada kemaluan anda dan sukar untuk anda mengalami klimaks

Jika anda terfikir bahawa penggunaan
vibrator
 dengan kerap boleh menjejaskan kebolehan anda untuk mencapai klimaks, anda sebenarnya tidak perlu khuatir. Ini kerana
vibrator
 sebenarnya tidak akan menghilangkan rasa sensasi tersebut
.

Tetapi, terdapat kemungkinan jika anda sudah terbiasa dengan kesan yang didapati daripada
vibrator
, anda akan merasakan bahawa seks biasa atau melancap sudah menjadi kurang memuaskan disebabkan kesan yang diberikan tidak sehebat kesan daripada
vibrator
.

Anda cenderung untuk mendapat orgasme lebih cepat melalui penggunaan
vibrator
 kerana anda sentiasa diberikan rangsangan tanpa henti.

Oleh sebab itu, jika anda membandingkan penggunaan
vibrator
 dan aktiviti seks bersama pasangan anda, ia sememangnya sangat berbeza.

Ini yang kemudiannya menyebabkan timbulnya mitos bahawa penggunaan
vibrator
 boleh menyebabkan hilang rasa sensasi untuk klimaks wanita.

#7. Seks faraj adalah cara terbaik untuk dapatkan tanda wanita klimaks

Menurut Mayo Clinic, kebanyakan wanita tidak mencapai klimaks dengan hanya melalui seks faraj semata-mata. Satu pertiga wanita boleh mencapai klimaks ketika seks sekiranya mereka mempunyai rangsangan tambahan seperti rangsangan oral atau manual.

Sebagai contoh, terdapat juga
wanita yang mencapai orgasme disebabkan oleh rangsangan di bahagian tubuh yang lain
 seperti rangsangan yang dilakukan oleh suami mereka terhadap puting dan payudara mereka.

Kesimpulan

Tidak terdapat sebarang cara yang tepat atau tertentu yang boleh membuatkan klimaks wanita. Ini kerana setiap wanita mempunyai tahap klimaks atau orgasme yang berbeza dan pengalaman mereka adalah tidak sama antara satu sama lain.

Sebagai suami, cara terbaik untuk anda membantu si isteri mencapai orgasme adalah dengan bertanya kepada mereka
apakah yang mereka mahukan sebagai rangsangan ketika melakukan seks
.

Jika mereka mahukan anda melakukan itu dan ini terhadap mereka, cuba turutinya kerana mereka mungkin akan lebih mudah mencapai klimaks hasil daripada rangsangan yang anda berikan.


Kering Idea Untuk Cuti Sekolah? Jom Ajak Anak Buat 3 Aktiviti Kraf DIY Ini, Seronok!

Sebagai ibu bapa, kita akan sentiasa mencari idea menyeronokkan untuk dilakukan be
rsama anak-a
nak, terutamanya pada hujung minggu atau cuti sekolah, betul tak? Apa kata sempena cuti sekolah nanti, anda lakukan projek kraf aktiviti seni kreatif untuk kanak kanak?

Jangan risau
craft
 aktiviti kanak kanak 5 6 tahun ini bukan sahaja mudah untuk dilakukan, tetapi ia juga mempunyai manfaat
untuk perkembangan anak.

Untuk mendapatkan lebih banyak info tentang Keibubapaan, sila dapatkannya
di sini.

Kelebihan kraf aktiviti seni kreatif untuk kanak kanak

Mesti ada yang tertanya-tanya, ada kebaikan ke
melakukan aktiviti seni
 ini?

Jangan terkejut ya, sebenarnya seni yang dilakukan anak-anak walaupun sekadar contengan warna pada kertas, ada manfaat tersendiri.

Mengenal pasti bentuk, warna dan tekstur

Melakukan kraft aktiviti seni kreatif untuk kanak kanak dengan bahan-bahan tertentu mengajar mereka tentang warna, bentuk dan tekstur.

Kreativiti

Kraf menggalakkan kanak-kanak bermain dan bereksperimen dalam persekitaran menyeronokkan serta santai.

Dengan melakukan sesuatu yang kreatif, ia membolehkan anak mengek
spresikan d
iri dan dalam masa sama mengawal perasaan mereka.

Kepentingan kraf aktiviti seni kreatif untuk kanak kanak #Kemahiran motor halus

Meningkatkan koordinasi mata-tangan kanak-kanak dan membina tahap ketangkasan manual.

Perbuatan memegang krayon atau berus warna dapat mengembangkan otot. Ini akan membantu kanak-kanak melakukan banyak pergerakan pada kemudian hari seperti mengikat tali kasut, menulis dan banyak lagi.

Baca juga:

Konsep matematik

Kemahiran matematik
 asas sering tidak dianggap sebagai sebahagian daripada aktiviti seni dan kraf.

Tetapi sebenarnya ketika melakukan
craft
 aktiviti kanak kanak 5 6 tahun, mereka akan mempelajari dan mengenali pelbagai bentuk, mengira dan menyusun bahan seni yang digunakan.

Harga diri

Aktiviti seni dan kraf memberikan kanak-kanak perasaan dapat mencapai sesuatu dan membolehkan mereka berbangga dengan hasil tersebut, sekali gus membina keya
kinan diri ana
k.

Melakukan seni adalah cara terbaik dan selamat untuk mengetahui bahawa tiada salahnya untuk melakukan kesilapan kerana ada kalanya ia dapat mencetuskan idea baharu.

3
craft
 aktiviti kanak kanak 5 6 tahun mudah &
fun

Kini anda sudah mengetahui bahawa seni bukan aktiviti kosong semata-mata, betul tak? Jadi jom luangkan masa bersama anak untuk melakukan projek kraf!

Kraf aktiviti seni kreatif untuk kanak kanak
 #Playdough
 buatan sendiri

Kalau sebelum ini penulis pernah
share
 cara untuk
menghasilkan
slime
 di rumah, kali ini kita akan membuat
playdough
 pula.

Ada manfaat terapeutik dan pendidikan apabila membentuk doh kepada pelbagai bentuk, khususnya buat si kecil.

Otot-otot mereka akan mengembangkan kekuatan, kawalan dan
kemahiran motor halus
 sambil bermain-main dengan
playdough
.

Bahan-bahan diperlukan:

2 cawan tepung biasa

½ cawan garam

2 sudu besar minyak sayuran

½ – 1 cawan air

Pewarna makanan

Mangkuk besar

Cara membuatnya:

Campurkan tepung, garam dan
minyak sayuran
 ke dalam mangkuk.

Tambahkan 2 titik pewarna makanan ke dalam cawan berisi air.

Kemudian tuangkan perlahan-lahan ke dalam campuran tepung tadi mengikut konsistensi yang diingini. Sekiranya terlebih air, tambahkan tepung untuk mendapatkan konsistensi yang betul.

Sedia
 untuk bermain
!

Pastikan selepas bermain, ia disimpan di dalam bekas bertutup.

Craft
aktiviti kanak kanak 5 6 tahun #Obor-obor keriangan

Obor-obor keriangan atau
jolly jellyfish
pastinya akan menjadi aktiviti kraf kegemaran si kecil, bahkan mereka boleh menggantungkannya
di bilik tidur
 – sebagai hiasan yang menarik!

Bahan-bahan diperlukan:

Mangkuk kertas

Warna air

Berus lukisan

Gam

Reben organza

Mata goyang (
Wiggle eye
)

Seutas tali

Lidi

Cara membuatnya:

Warnakan bahagian luar mangkuk kertas dengan warna air. Biarkan kering seketika.

Terbalikkan mangkuk. Minta bantuan
individu dewasa
 untuk membuat lubang di tengah mangkuk menggunakan lidi.

Masukkan tali ke dalam lubang tersebut dan simpulkan pada bahagian dalam mangkuk.

Potong beberapa helai reben mengikut kepanjangan yang berbeza. Gamkan bahagian hujungnya ke tengah mangkuk.

Pada bahagian atas mangkuk, lekatkan sepasang mata goyang.

Siap dan boleh digantungkan di bilik!

Lampu lava, antara kraf aktiviti seni kreatif untuk kanak kanak

Lampu lava adalah rangsangan deria yang hebat untuk si kecil. Ia juga akan menunjukkan kepada anak yang lebih besar mengenai sains di sebalik
tindak balas kimia.

Jangan risau, tutorial DIY untuk lampu lava ini sangat mudah untuk dilakukan.

Bahan-bahan diperlukan:

Minyak sayuran (boleh juga gunakan minyak bayi)

Pewarna makanan

Cawan kecil

Soda bikarbonat (
baking soda
)

Cuka

Botol air kosong bersaiz 1 liter

Cara membuatnya:

Dalam botol kosong, masukkan tiga sudu besar
baking soda
.

Isi ⅔ botol dengan minyak sayuran secara perlahan-lahan. Pastikan ia terletak di atas soda bikarbonat dan tidak bercampur dengannya.

Dalam cawan kecil, masukkan sedikit cuka dan tiga titis pewarna makanan.

Kemudian campurkan larutan cuka dan pewarna makanan ke dalam botol tadi secara perlahan-lahan – bersedia dengan perkara menarik yang akan berlaku!

Untuk efek yang lebih menarik, nyalakan lampu
pada telefon
 dan letakkan di bawah botol – untuk menerangi bahagian bawahnya.

Kesimpulan

Kraf aktiviti seni kreatif untuk kanak kanak adalah cara terbaik mengeratkan dan meluangkan masa bersama anak. Berita baiknya, sepanjang aktiviti dilakukan, anak pasti dapat
melupakan gajet
 untuk seketika. Selamat mencuba!


KUNCI Kebahagiaan Rumah Tangga Adalah Tidur Katil Berasingan Dari Pasangan, Kenapa?

Tidur satu katil bersaiz
king
atau
queen
merupakan simbol kepada kehidupan selepas berkahwin.

Walaupun ia kadangkala menjadi tidak selesa, terutamanya jika terdapat persengketaan di antara suami dan isteri, mereka masih tidur bersebelahan.

Sebab apa ya?
 Sebab ia boleh mengukuhkan kasih sayang
. Betul ke ni?

Jom aca artikel ini untuk tahu dengan lebih lanjut.

Konsep
sleep divorce

Tidur bersendirian bukanlah satu konsep yang asing.

Malahan, menurut satu kaji selidik atas talian yang melibatkan 14,000 responden, 60 peratus lebih cenderung kepada idea tidur bersendirian berbanding tidur bersama-sama.

Perkara ini selaras dengan kaji selidik yang pernah dijalankan oleh National Sleep Foundation di Amerika Syarikat.

Menurutnya, 1 daripada 4 pasangan di Amerika tidur di katil yang berasingan atau bilik berasingan.

Jika dilihat pada konsep tidur berasingan, ia seperti mereka tidak menyayangi satu sama lain.

Hakikatnya, terdapat situasi di mana tidur berasingan boleh memberikan kebaikan daripada sudut kesihatan terutamanya jika satu pihak mempunyai masalah kesihatan.

Ada individu yang mengigau pada waktu malam
, ada yang berdengkur dan ada juga pasangan yang mempunyai gaya tidur yang berlainan.

Sebagai contoh, satu suka memeluk dan satu lagi tidak suka dipeluk.

Perkara ini boleh mengganggu tidur individu lain dan seperti apa yang pernah disebutkan dalam konsep kelanjutan usia, tidur merupakan faktor utama yang perlu dijaga kerana ia mempengaruhi kesihatan secara menyeluruh.

Sleep divorce
bukanlah satu penceraian perkahwinan meskipun terdapat perkataan
divorce
yang bermaksud cerai dalam terma tersebut.

Ia merupakan situasi di mana pasangan suami isteri tidur berasingan
.

Kajian yang dijalankan oleh Mattress Clarity telah menunjukkan bahawa 31% daripada 3,000 responden mahu mempraktikkan konsep
sleep divorce
dalam kehidupan mereka.

Menurut Dr Mehmet Oz, seorang pakar bedah kardiotorasik yang juga merupakan personaliti televisyen, jika tidur tidak dijaga, ia bakal merosakkan perkahwinan anda.

Kesan tidak cukup tidur terhadap hubungan suami isteri

Pada tahun 2005, Dr Neil Stanley, seorang pakar tidur telah menjalankan satu kajian berkenaan dengan gangguan sewaktu tidur dalam kalangan pasangan suami isteri.

Subjek yang terlibat akan dipasangkan dengan peranti yang dapat memantau pergerakan sewaktu tidur dan memberitahu pengkaji jika pasangan terjaga.

Menurutnya, pergerakan satu pasangan ketika tidur akan menyebabkan pasangannya turut bergerak.

Perkara ini boleh mengganggu waktu tidur seseorang malahan ⅓ gangguan sewaktu tidur berpunca daripada pasangan anda.

Jika dilihat dari sudut hubungan antara suami isteri,
 masalah tidak cukup tidur kronik
 boleh menyebabkan permasalahan berkaitan hubungan tersebut.

Pada tahun 2016, analisis yang dikeluarkan bagi melihat semula kajian berkenaan dengan topik ini menunjukkan bahawa mereka yang mengalami gangguan tidur kebiasaannya mempunyai masalah hubungan.

Ia juga disokong oleh kajian lain pada tahun 2010 oleh Wendy et al yang menyatakan bahawa kualiti tidur yang tidak elok mempunyai kaitan dengan peningkatan pada kadar penceraian.

Jelas di sini menunjukkan selain daripada mempengaruhi kesihatan am, tidak cukup tidur juga boleh memberikan impak negatif terhadap keintiman hubungan suami isteri.

Menurut Dr Stanley lagi, selain daripada kesan negatif yang disebutkan di atas, kualiti tidur yang tidak baik juga boleh menyebabkan peningkatan berat badan, kencing manis jenis 2, kemurungan dan peningkatan pada risiko kemalangan jalan raya.

Kesan tidak cukup tidur boleh menyebabkan fungsi badan pada tahap sel terganggu memandangkan ia mempunyai jam dalaman yang tersendiri.

Jika tidur merupakan komponen penting dalam mengekalkan kehangatan rumah tangga, maka ia perlu diberi perhatian sepenuhnya.

Hubungan seks lebih spontan

Adakah dengan penetapan tempat tidur berasingan akan memberikan kesan negatif terhadap perkahwinan seseorang?

Tidak semestinya.

Malahan, mereka yang tidur berasingan kebiasaannya mengalami hubungan kelamin yang lebih spontan.

Menurut Dr Stanley, apabila pasangan suami isteri tidur berdua, hubungan seks kebiasaannya berlaku kerana itu merupakan waktu privasi bagi mereka berdua.

Namun, jika dilihat pada konteks kerelaan, waktu tersebut tidak semestinya ideal dari segi emosi dan fisiologi untuk
melakukan hubungan seks
.

Professor Hilary Hinds yang merupakan pengkaji dari Universiti Lancaster telah menerangkan di dalam bukunya bahawa, sebelum tahun 1950-an, tidur berasingan merupakan pilihan utama bagi golongan atasan dan golongan pertengahan.

Ia berasaskan konsep penyebaran penyakit pada waktu tersebut (era Viktorian) yang menyatakan ia tersebar melalui udara yang tidak baik.

Walaupun pemahaman terhadap topik tersebut (cara penyebaran jangkitan) berubah mengikut kajian semasa, konsep tidur berasingan tidak hilang sama sekali.

Malah, kini, masih terdapat rumah yang mempunyai dua bilik
master
 yang dihuni oleh suami dan isteri secara berasingan.

Apabila tiba masa untuk melakukan hubungan seks, mereka akan bersama di dalam salah satu bilik tersebut.

Hmm,
bagaimana jika saya tidak mampu untuk membeli dua katil atau dua bilik
 dalam rumah saya?

Pastikan anda membeli katil yang sekurang-kurangnya mempunyai kelebaran sepanjang 6 kaki.

Ia membolehkan anda untuk menikmati keluasan yang lebih kurang sama dengan dua katil kecil.

Jika anda sedar, konsep yang sering ditunjukkan dalam filem Jepun berkenaan dengan cara tidur juga menggunakan futon yang berasingan.

Satu untuk suami, dan satu untuk isteri.

Jika anda tidak berkongsi tidur, mengapa anda perlu berkongsi katil, kan?


Bagaimana Untuk Mengawal Kemarahan

Ke
marah
an adalah emosi yang normal dan sihat. Tetapi jika kemarahan menjadi di luar kawalan, anda mungkin akan berdepan dengan masalah yang boleh merosakkan perhubungan, kesihatan dan kewarasan fikiran anda. Walaupun ia mungkin satu cabaran untuk mengawal kemarahan agar sentiasa berada dalam kawalan, berikut adalah beberapa cara mudah yang mungkin dapat membantu. Artikel ini akan membantu anda untuk memahami kemarahan yang anda hadapi dan beberapa tip untuk mengendalikannya.

Kemarahan bukan satu emosi yang tidak baik

Emosi marah bukan sesuatu yang boleh dianggap baik atau buruk. Apabila anda dianiaya atau teraniaya, marah dianggap sesuatu yang normal. Walau bagaimanapun, reaksi kemarahan anda mungkin boleh menimbulkan masalah, kerana anda mungkin membahayakan diri anda atau individu sekeliling anda apabila anda marah.

Seandainya anda seorang yang mudah panas hati, anda boleh belajar untuk meluahkan emosi anda tanpa menyakiti sesiapa. Dengan melakukan itu, ia bukan sahaja membuatkan anda merasa lebih baik, malahan, individu di sekeliling anda mungkin akan lebih menyukai anda.

Selain itu, meluahkan kemarahan dengan cara berhemah dapat membantu anda membina perhubungan yang lebih baik, mencapai matlamat dan memberikan anda
kehidupan
 yang lebih baik dan memuaskan.

Beberapa tip untuk mengawal kemarahan

Sejukkan hati

Jika jantung anda berdenyut dengan lebih cepat dan pernafasan anda menjadi cepat, atau anda merasakan
ketegangan
 di bahu atau mengepal penumbuk, anda sedang alami tanda sedang marah. Ini adalah masanya untuk anda mengamalkan beberapa perkara berkaitan cara pengurusan kemarahan.

Lakukan pernafasan mendalam untuk memberikan ketenangan kepada ketegangan yang anda hadapi dan memperlahan denyutan jantung anda. Berjalan di sekitar kawasan juga boleh membantu anda melepaskan sedikit tenaga.

Cara lain adalah dengan membuat kiraan dari 1 hingga 10 secara perlahan-lahan, tumpukan kepada pengiraan untuk memberikan masa kepada pemikiran rasional kembali kepada anda. Kembali mengira jika kiraan pertama tidak mendatangkan hasil. Selepas anda dapat bertenang, fikiran anda akan lebih jelas dan dapat mengendalikan keadaan dengan lebih baik.

Hindari keadaan, individu, atau tempat yang boleh menyebabkan kemarahan

Kenal pasti aktiviti, masa, individu, tempat atau situasi yang boleh mencetuskan perasaan marah atau ketidakpuasan hati anda dan elakkannya. Jika anda selalu berselisih faham dengan sekumpulan individu, anda harus elakkan untuk keluar bersama mereka. Jika keadaan sibuk yang membuatkan anda menjadi tidak menentu, cuba untuk keluar dari pejabat lebih awal. Fikirkan cara untuk mengelakkan perkara dan situasi yang membuatkan anda naik angin.

Bertenang

Apabila keadaan marah anda semakin meningkat, cuba lakukan sebarang teknik ketenangan diri. Amalkan latihan pernafasan mendalam, bayangkan diri anda di tepi pantai, atau ulangi kata-kata atau frasa yang dapat menenangkan anda. Anda mungkin boleh untuk menghadiri kelas pengurusan kemarahan untuk belajar bagaimana untuk mengendalikan kemarahan anda.

Apabila anda tahu punca yang menyebabkan anda marah dan mengetahui cara untuk mengawal kemarahan, hidup anda pasti akan menjadi lebih mudah. Jika emosi anda menjadi tidak menentu, dapatkan nasihat dan rundingan dari pakar psikologi atau profesional kesihatan mental berlesen sebagai bantuan.

Hello Health Group
 tidak menyediakan nasihat perubatan, diagnosis atau rawatan.


Apa yang Anda Perlu Tahu Tentang Susu Formula

Merancang untuk memberi susu formula kepada bayi? Anda mungkin mempunyai beberapa soalan dalam fikiran, seperti apa itu susu formula, patut memilih susu lembu atau susu soya dan sebagainya.

Teruskan membaca artikel ini untuk mengetahui lebih lanjut mengenai susu formula.

Untuk mendapatkan lebih banyak info tentang Keibubapaan, sila dapatkannya
di sini.

Apa itu susu formula: 3 jenis utama

Semua susu formula bayi berada di bawah peraturan perundangan di mana terdapat tiga jenis utama susu formula bayi yang boleh anda dapati:

Susu formula berasaskan susu lembu. Ini adalah rumusan yang paling biasa didapati kerana paling menyerupai
susu ibu.
 Susu lembu yang digunakan dalam formula ini telah diubah untuk mempunyai jumlah nutrien yang betul serta lebih mudah dicerna bayi. Kebanyakan bayi boleh menyusu dengan formula susu lembu. Walau bagaimanapun, jika anak anda didiagnosis dengan alahan terhadap susu lembu, anda memerlukan formula yang lain.

Susu formula berasaskan soya
. Bagi bayi yang alah kepada susu lembu atau mengalami intoleransi laktosa, pilihan alternatif adalah menggunakan rumusan berasaskan soya. Rumusan berasaskan soya sangat berguna jika anda ingin mengeluarkan protein haiwan daripada diet anak anda.

Formula protein hidrolisat. Bagi bayi yang alah kepada susu lembu dan susu berasaskan soya, formula protein hidrolisat adalah pilihan terbaik untuk mereka. Formula jenis ini
mengandungi protein
 yang dipecahkan (hidrolisis) – sebahagiannya atau kebanyakannya – menjadi lebih kecil berbanding dengan susu lembu dan rumusan berasaskan soya. Kerana kanak-kanak dengan alahan terhadap susu lembu dan susu berasaskan soya sebenarnya alah kepada zarah protein di dalamnya, formula protein hidrolisat boleh memberi anak anda protein yang sangat diperlukan sambil mengelakkan
tindak balas alahan
.

Di samping formula berikut, terdapat formula khusus yang boleh didapati untuk bayi yang pramatang dan bayi yang mempunyai keadaan perubatan tertentu.

Jenis formula lain yang lebih sesuai untuk bayi dengan keadaan lain kini boleh didapati. Anda boleh merujuk kepada doktor atau pakar kesihatan anda untuk khidmat nasihat.

Baca juga:

Apa itu susu formula pertama bayi?

Bagi kebanyakan bayi di bawah
umur 6 bulan
, jenis formula ini adalah yang paling popular. Formula ini mudah untuk dihadam bayi.

Biasanya
bayi minum susu formula ini
sehingga mereka bersedia untuk
makanan pepejal.

Terdapat banyak pengeluar untuk formula jenis ini, jadi jika anda sudah mempunyai pilihan jenama khusus dalam fikiran, anda boleh berbincang dengan doktor anda untuk menentukan jenama terbaik untuk anak anda.

Apa itu susu formula berasaskan kasein?

Formula ini agak sukar untuk dicerna berbanding formula bayi, jadi ia adalah peralihan yang baik antara formula pertama bayi dan makanan pejal.

Sesetengah orang mengatakan
formula susu
 berasaskan kasein boleh membuatkan anaknya kenyang lebih lama, tetapi tidak ada bukti bahawa bayi kurang lapar apabila diberi formula jenis ini.

Susu formula berasaskan susu kambing

Begitu juga dengan rumusan susu lembu, formula berasaskan susu kambing boleh didapati dan dihasilkan dengan piawaian pemakanan yang sama seperti formula berasaskan susu lembu.

Susu kambing adalah sumber protein yang baik, mengandungi kurang gula (laktosa), 13% lebih kalsium, 25% lebih vitamin B6, 47% lebih
vitamin A
, dan 134% lebih banyak kalium berbanding susu lembu biasa.

Apakah bentuk penyediaan susu formula bayi?

Bergantung pada pengilang, terdapat tiga jenis bentuk penyediaan susu formula yang mungkin anda dapati:

Formula serbuk. Formula serbuk adalah yang paling murah. Setiap sudu rumusan serbuk mestilah dicampur dengan air.

Formula cecair pekat. Formula jenis ini juga mesti dicampurkan dengan
air.

Formula sedia digunakan. Formula siap digunakan ialah jenis formula bayi yang paling mudah. Ia tidak perlu dicampurkan dengan air. Ia juga merupakan pilihan yang paling mahal.

Kini anda sudah mengetahui apa itu susu formula dan cara penyediaannya. Pastikan anda
mencuci tangan
sebelum mengendalikan susu formula dan ikut arahan pencampuran dan penyimpanan dengan teliti.


Hemangioma

Definisi

Apa itu Hemangioma?

Hemangioma ialah ketumbuhan benigna yang disebabkan oleh pertumbuhan saluran darah yang tidak normal. Ia adalah keadaan kongenital. Hemangioma biasanya muncul sebagai benjolan merah pada kulit. Ia boleh muncul di mana-mana bahagian badan.

Hemangioma boleh berlaku semasa bayi masih dalam rahim ibu dan hilang apabila mereka membesar.

Apakah kebarangkalian Hemangioma?

Hemangioma sering berlaku tanpa mengira usia pesakit tetapi kebanyakannya dalam usia setahun. Satu pertiga daripada kes hemangioma ditemui sewaktu kelahiran.
Keadaan ini dapat ditangani dengan mengurangkan faktor risikonya. Hubungi doktor anda untuk maklumat lanjut.

Simptom-simptom

Apakah simptom-simptom Hemangioma?

Hemangioma kebiasaannya muncul pada tahun pertama kelahiran. Pada mulanya terdapat kawasan merah pada kulit, kebiasaannya di muka, dada atau belakang. Tanda merah kemudiannya akan berkembang dengan cepat menjadi benjolan yang menonjol pada kulit. Dalam kebanyakan kes, hemangioma akan mendatar dan hilang.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Hemangioma boleh dikesan sewaktu ujian atau diagnosis. Jika berlaku pendarahan pada hemangioma atau menyebabkan kesakitan atau menunjukkan tanda jangkitan, sila hubungi doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Hemangioma?

Hemangioma berlaku disebabkan pertumbuhan tidak normal saluran darah bukan kanser. Punca utama pertumbuhan ini tidak diketahui tetapi mungkin disebabkan faktor yang diwarisi. Beberapa kajian juga telah menyokong hipotesis bahawa estrogen memainkan peranan dalam percambahan hemangioma.

Faktor-faktor Risiko

Apakah yang meningkatkan risiko saya kepada Hemangioma?

Terdapat banyak faktor risiko untuk hemangioma, seperti:

Perempuan

Bayi pramatang

Bayi kulit putih lebih berisiko berbanding yang berkulit hitam.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Hemangioma didiagnosis?

Hemangioma boleh dikesan secara visual tanpa alat diagnosis tertentu. Walau bagaimanapun, jika pertumbuhan saluran darah tersebut berlaku jauh di dalam badan, imbasan CT (tomografi berkomputer) dan MRI (pengimejan resonans magnetik) mungkin diperlukan.

Bagaimana pesakit Hemangioma dirawat?

Hemangioma kebiasaannya akan hilang selepas beberapa waktu, jadi anda mungkin tidak memerlukan sebarang rawatan kerana rawatan mungkin boleh menyebabkan kesan sampingan yang lain kepada kulit anda yang sihat. Walau bagaimanapun, jika hemangioma mula menjejaskan penglihatan atau keupayaan seseorang melakukan aktiviti harian, doktor boleh memberikan beberapa rawatan:

Penyekat beta (dengan propranolol sebagai rawatan baris pertama) dalam bentuk gel boleh digunakan untuk kulit yang terjejas. Walau bagaimanapun, ubat seperti ini boleh meningkatkan risiko tekanan darah tinggi, glukosa tinggi, dan penafasan berdehit (wheezing).

Ubat kortikosteroid adalah pilihan alternatif daripada ubat penyekat beta. Ini boleh dilakukan melalui suntikan, pil oral atau krim kulit.

Rawatan laser boleh digunakan untuk menghilangkan hemangioma bagi meredakan kesakitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Hemangioma?

Perubahan gaya hidup dan rawatan sampingan berikut mungkin dapat membantu anda menangani hemangiomas:

Fahami keadaan anda dan pilihan rawatan yang ada;

Bincang dengan doktor anda sebelum menggunakan sebarang rawatan untuk merawat hemangioma.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.